recursal/SuperWikiNEXT-32B huggingface dataset:
**三藩市華埠**（粵讀：saam¹ faan⁴ si⁵ waa⁴ fau⁶）（又稱**唐人街**）係北美洲最古老嘅華埠，以及亞洲以外最大嘅華人社區。華埠自1840年代成立以來，一直喺美國以至成個北美洲華人移民社區嘅歷史同埋文化中擔當著重要嘅角色。佢除咗係數以千計華人移民抵美後嘅落腳點同埋安居之處外，亦係一個主要旅遊景點。商店、餐館同埋景點每年吸引嘅遊客超過金門大橋。 

傳統上，華埠由北灘同埋電報山定義為布殊街（Bush Street）、泰勒街（Taylor Street）、卑街（Bay Street）同埋三藩市灣包圍嘅地區。華埠地處三藩市下城，長1英里，闊1.34英里。目前嘅邊界大概係東到蒙哥馬利街（Montgomery Street）、哥倫布大道（Columbus Avenue）同埋該市嘅金融區，北到聯合街（Union Street）同埋北灘，東南係布殊街（Bush Street）同埋聯合廣場（Union Square）。 

華埠內有兩條主要街道：一條係都板街（Grant Avenue；譯自舊名Dupont Street），喺布殊街（Bush Street）口有「中華門」牌坊，聖瑪利亞廣場有孫中山雕像，退伍軍人戰爭紀念館；商店，餐廳同埋小型商場，主要係迎合遊客。另一條係市德頓街（Stockton Street）由於比較邋遢，遊客較少。 

華埠嘅一個主要焦點係花園角廣場（Portsmouth Square）。由於花園角廣場係喺華埠嘅少數開放空間之一，活動熙熙攘攘，如太極拳同埋圍棋，而每年夏季嘅華埠夜市亦喺呢度舉行。1989年天安門廣場抗議嘅民主女神複製品建於1999年，豎立廣場上，由270公斤青銅鑄造。

區內街道
----

華埠（Sacramento Street）雙語路牌
擺喺行人路上嘅華埠街道圖
都板街
三藩市市政府於區內設有中英文雙語路牌 。

### 街

* 企李街（Clay Street）
* 襟美慎街（Commercial Street）
* 都板街（Grant Avenue）
* 昃臣街（Jackson Street）
* 板街（Pine Street）
* 唐人街（Sacramento Street）
* 市德頓街（Stockton Street）
* 華盛頓街（Washington Street）

### 巷

* 碧潔街（Beckett Street）
* 香亞街（Heung Ah Street）
* 又稱寶塔巷（Pagoda Alley）
* 舊華埠巷（Old Chinatown Lane）
* 羅斯巷（Ross Alley）
* 市寶福巷（Spofford Street）
* 聖路易巷（St. Louis Place）
* 林華耀街（Walter U. Lum Place）
* 天后廟街（Waverly Place）
* 灣德和夫街（Wentworth Street）

公共交通
----

### 巴士

經過 Chinatown 嘅MUNI巴士

* 1-California
* 8X-Bayshore Express
* 8AX-Bayshore Express
* 8BX-Bayshore Express
* 30-stockton
* 45-Caltrain
* 41-Union

### 鐵路

經過 Chinatown 嘅MUNI火車

根據計劃，未來，2016 年 Central Subway 通車，將會進入華埠。

睇：FUTURE SUBWAY ROUTE TO CHINATOWN

參考
--

1. ↑
2. ↑  Hoiberg, Dale: The New Encyclopaedia Britannica MicroPaedia vol. 10, Page 388.
3. ↑  [http: //www.sfgate.com/neighborhoods/sf/chinatown/ San Francisco Chinatown Page at SFGate.com]
4. ↑  "North Beach / Chinatown / Telegraph Hill 互聯網檔案館嘅歸檔，歸檔日期2000年3月1號，.." *San Francisco Chronicle*. Retrieved on February 1, 2009.
5. ↑  Grant Avenue in San Francisco Chinatown
6. ↑  Portsmouth Square in San Francisco Chinatown
7. ↑  Streets in San Francisco Chinatown
8. ↑  Alleys in San Francisco Chinatown

**Readings**

* Chinn, Thomas W. *Bridging the Pacific: San Francisco Chinatown and its People*. Chinese Historical Society of America, 1989. ISBN 0-9614198-3-0, ISBN 0-9614198-4-9 PB
* Tsui, Bonnie. *American Chinatown: A People's History of Five Neighborhoods*, 2009 ISBN 978-1416557234 Official website

出面網頁
----

|  |  |
| --- | --- |
|  | 維基同享有多媒體嘅嘢：**Chinatown, San Francisco** |

* Chinatown San Francisco

座標: 37°47′41″N 122°24′26″W﻿ / ﻿37.79472°N 122.40722°W﻿ / 37.79472; -122.40722
《**我來自潮州**》（英文：The Pride Of Chao Zhou）係1997年香港亞洲電視鄉土劇，拍嗰時名叫《家己郎》，播出時間係星期一至五晚九點半，合共45集。由陳庭威、楊恭如、文頌嫻、李香琴、劉錫賢、歐錦棠、龍貫天、黃樹棠等主演。

呢套劇推出收視率得十點，但有好口碑，但月初仍然保持十一點，隨後三周都有十一點，係當時期亞視最高收視嘅自製劇集。

劇情
--

劇集以1940年代廣東省潮汕地區開場，配以抗日同國共內戰時代為背景。講述鄭琛（陳庭威飾）本來係潮州府殷實商人鄭承宗嘅細佬，本性善良，先智退為禍潮州一帶嘅賣國賊土匪，後嚟化解咗汕頭上、下蓮村近百年嚟嘅恩怨。後嚟因為中華人民共和國成立，鄭琛就同同鄉嘅朱潤（劉錫賢飾）、李乃強（歐錦棠飾）去香港謀生。鄭琛喺老婆江倩茹（楊恭如飾）協助下，成為香港製衣業鉅子；李乃強就成為著名探長；朱潤就憑一手潮州菜廚藝，成為香港著名嘅潮州菜館集團老闆。

特色
--

呢套劇被視為當時亞洲電視大股東兼亞洲電視主席暨行政總裁林百欣自傳。林百欣原籍廣東潮陽（現屬汕頭地級市）嘅潮州人（潮汕人），亦係以製衣起家；而劇中嘅主角鄭琛，就係以林百欣嘅一生作為藍本。

劇中陳庭威常以「自己人，有事好參詳」、「我哋係家己郎」等潮州話嚟加強劇情感染力，係香港劇集少見嘅特色。

演員
--

* 陳庭威 飾 鄭　琛
* 歐錦棠 飾 李乃強
* 劉錫賢 飾 朱　潤
* 文頌嫻 飾 陳素貞
* 楊恭如 飾 江倩茹
* 李香琴 飾 四　嬸
* 梁錦燊 飾 鄭承宗
* 南　紅 飾 鄭琛阿媽
* 陳潔儀 飾 阿　秀
* 王　戎 飾 江紹南
* 謝雪心 飾 潘玉婷（紹南妻）
* 鄭佩佩 飾 潘玉蓮
* 黃樹棠 飾 林超榮
* 袁潔儀 飾 林家燕
* 黃璦瑤 飾 李若蘭
* 龍貫天 飾 周全忠（警署內東莞幫人物）
* 斑　斑 飾 利　芝
* 徐二牛 飾 德　叔
* 羅　烈 飾 陳亞席
* 煒　烈 飾 黑　哥
* 冼灝英 飾 水牛燦
* 陳　東 飾 鄭村長
* 石中玉 飾 李村長
* 周兆麟 飾 水　雞
* 蔡國威 飾 蕃薯茂
* 董　文 飾 大頭獅
* 蘇　昶 飾 九　斤
* 劉　準 飾 七　叔
* 陳麗雲 飾 八　嬸
* 余俊偉 飾 狗　仔
* 佘文炳 飾 波　叔
* 江　圖 飾 培　叔
* 楊振傑 飾 阿　根
* 吳曼麗 飾 豆腐萍
* 陳劍雲 飾 保　叔
* 馮　真 飾 佩　姐
* 司馬華龍 飾 李　錦
* 歐陽耀麟 飾 導　演
* 馮　國 飾 廖主任
* 馬宗德 飾 趙　勇（大隊長）
* 曾贊安 飾 大　舊
* 顏晉霖 飾 復原軍
* 陳　銳 飾 復原軍
* 陳正君 飾 沙　皮
* 李樹佳 飾 廠　長
* 姚文基 飾 麥　堅
* 王清河 飾 區　伯
* 吳　霆 飾 阿　郫
* 曾守明 飾 東莞豹

主題曲
---

劇集主題曲《勝利雙手創》改編自前台灣立法委員葉啟田（葉憲修）主唱臺灣著名金曲《愛拼才會贏》（原作曲者為陳百潭），並由編劇梁立人譜詞，由香港著名老牌歌星葉振棠主唱。

重播
--

喺林百欣死嗰時，亞洲電視本港台特意喺夜晚九點三十分黃金時段重播呢套劇，以向林百欣致敬。1998年2月16號晚九點零五分，買到呢套劇台灣播映權嘅超級電視台首播呢套劇，承接呢個時段嘅上一部電視劇《情定艷陽天》。

連出去
---

* 亞洲電視《我來自潮州》官方網站
唔好同**三監之亂**同**三藩市**搞亂。
**三藩之亂**（粵拼：saam1 faan4 zi1 lyun6）係大清康熙十二年（西元1673年）爆發嘅一場叛亂，歷時八年，到西元1681年結束。呢場仗係平西王吳三桂諗住用請求撤藩去搏朝廷留佢繼續鎮守雲南，點知朝廷乘機批准撤藩，搞到吳三桂侷住以「反清復明」嘅名義同朝廷宣戰，最後康熙皇帝贏咗。

吳三桂喺雲南起兵反清，殺咗巡撫朱國治，吳軍好快打到湖南。廣西將軍孫延齡同喺福建嘅靖南王耿精忠先後起兵響應吳三桂。

康熙十三年四月十三（西元1674年5月7號），清廷處死吳三桂留響北京嘅仔吳應熊。同年十二月，陝西提督王輔臣響應吳三桂反清。

1676年，平南王尚可喜個仔尚之信投靠吳三桂。同年耿精忠、王輔臣向清朝投降。

1677年，尚之信歸附番清朝。

1678年三月，吳三桂稱帝，國號周。康熙十七年八月十七（西元1678年10月2號），吳三桂病死，由吳應熊個仔吳世璠繼承。吳軍節節敗退，吳世璠退到雲南昆明。康熙二十年十月廿八（西元1681年12月7號），昆明失守，吳世璠自殺，吳周滅亡。

|  |  |
| --- | --- |
| 權威控制 | 
* LCCN: sh95008524
* NDL: 00570175

 |



|  |  |
| --- | --- |
| 中華人民共和國旗沙漏icon   | 呢篇文係中國史有關嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**三葉橡膠** |
| --- |
| 喺泰國布吉島種嘅三葉橡膠喺泰國布吉島種嘅三葉橡膠 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 大戟目 Euphorbiales |
|
|
|
|
|
|
|
|
| 科 | 大戟科 Euphobiaceae |
| 亞科 | 巴豆亞科 Crotonoideae |
|
|
|
|
| 屬 | 橡膠樹屬 *Hevea* |
|
|
|
|
|
|
|
| 種 | **三葉橡膠 *H. brasiliensis*** |
|

 |
|
| 二元學名 |
| ***Hevea brasiliensis***Müll.Arg. |
|
|
|
|
|
|
|
|
|
|
|
|
|
|
|

**三葉橡膠**（粵拼：saam1 jip6 zoeng6 gaau1；學名：*Hevea brasiliensis*），又叫**巴西橡膠**（baa1 sai1 zoeng6 gaau1），係大戟科橡膠樹屬嘅常綠喬木，原產南美洲亞馬遜河流域，而家喺巴西北邊、馬來西亞、印度、斯里蘭卡、印尼、泰國、中國兩廣同雲閩瓊地區、臺灣、哥倫比亞、委內瑞拉、圭亞那、秘魯、厄瓜多爾、及玻利維亞、星架坡等卅幾個熱帶國家及地區都可以搵到。

發現史
---

喺哥倫布發現美洲大陸之前，拉丁美洲地區當地人成日用佢。1839年佢俾美國人發現，再經過硫化處理之後，變咗重要嘅工業原料。

樣
-

植株高20～40m，有主根同側根。主根係圓錐形，而側根係輪生；第一輪係主要吸收根系，離地表有10～20cm，而第二輪有支撐作用，離地表超過40cm；梗皮有好多樹汁。葉係互生品種，三出複葉，細葉係橢圓形或蛋形或圓角披針形，長10～30cm，闊5～12cm，全緣革質兼冇毛，先端比較尖，基部好似個心噉，有比較明顯嘅側脈同網脈；葉柄長5～14cm。花係好多個聚傘花序組成嘅圓錐花序，單性，一般生喺葉杈，公乸唔同樹；花色係綠色，冇花瓣，但每個聚傘花序嘅中間嗰拃花係乸，凈低嗰啲係公，長25cm，有白軟毛，花萼黃色，5裂；每年3～4月同5～7月開花，但有時喺8～9月開花。果係蒴果品種，波形，樣比較大，熟咗之後分成3嚿果瓣，殼硬到好似嚿木噉，入面有3粒籽；一般係每年秋冬時節結果。籽嘅樣介乎橢圓形到長橢圓形之間，長25～30mm，大多數有啡色斑紋。

用途
--

植株可以整橡膠製造品，喺大多數嘅汽車、飛機、船艦、電纜、傳送帶、薄膜製品等好多種工農業機具配件同生活產品用品都用到佢。籽有22～25%含油量，可以整油漆同番梘。而木質果殼可以整活性炭或醋酸等化工原料。佢嘅木可以整樹脂粘合板；膠汁重可以放養蜜蜂；籽餅可以餵家禽。

相
-

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 習性 |
| 習性  |

|  |
| --- |
| 梗 |
| 梗  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 籽 |
| 籽  |

 |

有關嘅書
----

* 中国外来植物 第154～156页　　上海科学技术出版社 ISBN 978-7-5478-0780-4/Q·4

出面網頁
----

|  |  |
| --- | --- |
|  | 維基物種有資料講：***三葉橡膠*** |

* 橡胶树 中国数字科技馆
* 橡胶树 Hevea brasiliensis (Willd. ex A. Juss.) Müll. Arg. 中国植物物种信息数据库
* 巴西橡膠樹 認識植物
| How to read a taxoboxHow to read a taxobox**三藥檳榔** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Palmae |
|
|
|
|
|
| 屬 | 檳榔屬 *Areca* |
|
|
|
|
|
|
|
| 種 | **三藥檳榔 *A. triandra*** |
|

 |
|
| 二元學名 |
| ***Areca triandra***Roxb. ex Buch.-Ham. |
|
|
|
|
|
|
|
|
|
|
|
|
|
|
|

**三藥檳榔**（粵拼：saam1 joek3 ban1 long4；學名：*Areca triandra*）；第個名係**三雄芯檳榔**（粵拼：saam1 hung4 sam1 ban1 long4）或**聳立檳榔**（粵拼：sung2 laap6 ban1 long4）；佢係棕櫚科檳榔屬嘅叢生常綠喬木仔，原產地喺馬來西亞同印度、緬甸。佢可以用嚟做庭院風景樹。

形態
--

佢嘅莖干係綠色，重有灰白色嘅環紋噉，成樖嘢睇落去好似樖翠竹噉。佢啲果係橄欖形，熟嗰時係橙色或朱紅色。呢樖嘢鍾意喺暖濕嘅環境入面生，雖然佢唔禁（kam1）凍，但係佢禁（kam1）黑麻麻嘅環境。

出面網頁
----

|  |  |
| --- | --- |
|  | 維基同享有多媒體嘅嘢：**三藥檳榔** |

* 三药槟榔 中国百科网
* 三药槟榔 锦绣花世界
* Areca triandra Roxb. ex Buch.-Ham. 三药槟榔 中国自然标本馆
* 三药槟榔 中国植物图像库
1到10億嘅「10嘅冪」嘅視覺化
**10嘅冪**係指符合{\displaystyle 10^{n}}形式，而{\displaystyle n}係一個整數，亦即係底數係10，指數為整數{\displaystyle n}嘅冪。

10嘅冪以十進制嚟表示嗰陣，將會係1000...000、0.000...0001或係1咁嘅形式。

SI詞頭嘅部分，*n*喺−3同埋3之間以1為公差，喺呢個範圍以外則以3為公差。

科學記號
----

內文：科學記號
**科學記號**（英文：Scientific notation，英國則稱為 Standard form），又稱為**科學記數法**或**科學記法**，係一種數字嘅表示方法。科學記數法最早由阿基米德提出。

喺科學記數法中，一個數被寫成一個實數{\displaystyle a\,}與一個10嘅{\displaystyle n\,}次冪嘅積：

{\displaystyle a\times 10^{n}\,}
其中 ：

* {\displaystyle n\,}係一個整數
* {\displaystyle 1\leq |a|<10}（如果 {\displaystyle |a|\,} 係一個細過1嘅小數，或者 {\displaystyle |a|\,} 大過或等於10，皆可通過改變 {\displaystyle n\,} 嚟表示），
* {\displaystyle a\,}係一個實數，可稱為有效數（英文：significand）或尾數（英文：significand）（英文：mantissa，喺一啲討論浮點數或對數嘅文獻中，亦使用尾數呢個詞，但定義與範圍唔一定相同，因此加以講明，以避免混淆）。

睇埋
--

* 2嘅冪
* 古戈爾
* SI詞頭
* 數量級 (數)
| How to read a taxoboxHow to read a taxobox**白毒傘** |
| --- |
|  |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 真菌界 Fungi |
| Subkingdom: | 雙核亞界Dikarya |
|
|
|
|
| 門 | 擔子菌門Basidiomycota |
|
| 亞門(Subphylum): | 傘菌亞門Agaricomycotina |
|
|
|
|
|
| 綱 | 傘菌綱Agaricomycetes |
| 亞綱 | 傘菌亞綱Agaricomycetidae |
|
|
|
|
| 目 | 傘菌目Agaricales |
|
|
|
|
|
|
|
|
| 科 | 鵝膏菌科Amanitaceae |
|
|
|
|
|
| 屬 | 鵝膏菌屬*Amanita* |
|
|
|
|
|
|
|
| 種 | ***白毒傘 A. verna*** |
|

 |
|
| 二元學名 |
| '***Amanita verna'***(Bull.: Fr.) Lam. |
|
|
|
|
|
|
|
|
|
|
|
|
|
|
|

**白毒傘**（粵拼：baak6 duk6 saan3；學名：*Amanita verna*）；第個名係**致命白毒傘**（zi3 ming6 baak6 duk6 saan3）；佢係鵝膏菌科鵝膏菌屬嘅真菌，喺全世界邊個範圍都可以搵到佢。呢種植物重係一種致死率比較高嘅植物。

形態
--

呢種植物個樣同普通嘅食用蘑菇差唔多噉，成樖嘢純白色，菌蓋有5～10cm長。有膜質菌環、喺根嗰度有菌托。同鱗柄白毒鵝膏菌差唔多樣，但可以喺佢嗰度滴啲KOH溶液就變黃、喺菌柄嗰度有鱗片同佢嘅樣嚟分。

習性
--

呢種植物喺夏末到秋初嗰時喺闊葉林或針葉林嘅地名嗰度就睇到佢嘅散生或群生嘅子實體。

毒性
--

呢種植物嘅毒性都幾得人驚下。喺日本，佢同鱗柄白毒傘同毒傘一齊話成係「猛毒菌御三家」（日文：猛毒キノコ御三家）；喺歐美成日話佢係「蠢蘑菇」（英文：fool's mushroom）或「破壞天使」（英文：Destroying Angel）。而佢嘅毒性方面，食一樖仔隨時即刻攞命。因為唔小心食咗呢種蘑菇之後嘅6～24個鐘頭，就出現肚痛、嘔、下痢等腸胃性毒菌嘅嘢，雖然話大概一日就好返嗮，但係過咗4～7日之後就出現重得人驚嘅黃疸、肝臟肥大、消化器官出血等一系列嘅肝腎等內臟機能障礙，如估未即時做洗胃同血液透析嘅話，即刻就冇命。一般食咗呢種植物而中毒之後，有90%以上嘅機會係冇命。由於佢嘅危險性太犀利，建議一般人千祈唔好摘佢嚟食。

有關品種
----

* 鱗柄白毒傘
* 毒傘

出面網頁
----

* (日文)シロタマゴテングAmanita verna (テングタケ科テングタケ属)日本厚生勞動省
* (日文)シロタマゴテングタケAmanita verna
* (日文)シロタマゴテングタケAmanita verna
《**我們同唱一首歌**》係中國官媒《台海之聲》、《看台海》製作嘅一首對台灣統戰嘅歌，由楊宗南作曲、方文山作詞，蕭敬騰、歐陽娜娜、陳立農、袁婭維同埋張杰主唱，2022年1月推出。歌詞穿插華語同閩南話，入面「從來是一家」同埋「落葉歸根」等用語，而MV入面就有福建同台灣北港兩座巨大媽祖雕像遙相對望，另有林氏宗祠、台北101等地標。因為歌曲為中共宣傳，受到一啲爭議。中共官方同台灣親中派對歌曲評價正面，但台灣綠營同一啲網民就批評呢首歌。

評論
--

### 中國

喺呢首歌推出之後，中國網民同埋官方畀首歌正面評價，微博有超過2億人次睇過。中國大陸國台辦發言人朱鳳蓮攻擊批評呢首歌嘅人，話佢哋係造謠、惡意煽動、挑撥生事。

### 台灣

喺臺灣，因為歌曲為中共宣傳，而受到非議。好多網民同評論員都抨擊方文山同蕭敬騰等人協助中國統戰，兩人嘅社交媒體都收到大量批評。

陸委會發言人邱垂正表示，中共慣用兩岸歷史文化淵源，刻意操作兩岸同屬「一中」嘅政治框架；濫用藝文創作作為政治意識形態嘅宣傳工具，對於呢啲統戰歌曲背後嘅政治宣傳意圖，台灣民眾早已心知肚明，只會覺得反感，台灣藝人亦唔應該幫助中共統戰。

台灣青年民主協會理事長張育萌提醒台灣年青人，唔好咁樣就以為中國人對台灣人友善，事實係每日中共軍機繞台、文攻武嚇、鄰里宮廟滲透。

民進黨立法委員賴瑞隆批評，事件又係另一個中共壓迫台灣藝人做政治表態嘅證明，呼籲樂迷拒絕呢啲歌手，然後當中共發現無成效嘅時候，就唔會再搵台灣藝人或者作詞作曲人做呢啲統戰工作，咁樣先可以阻斷中共政治干預商業或藝文事業嘅行為。

國民黨立委溫玉霞就話，好聽就得，平常心，唔好諗太多。前主席洪秀柱讚揚呢首歌，以『兩岸不管隔了幾代，始終都是一家人』去回應。

參考
--

1. 1 2 . 〈蕭敬騰唱《我們同唱一首歌》 陸委會：台灣藝人不宜助中共統戰 | ETtoday政治新聞 | ETtoday新聞雲〉. *www.ettoday.net* (繁體中文). 喺2022-01-30搵到. `{{cite web}}`: `|last=` has generic name (help); External link in ``|last=`` (help)
2. ↑  世界新聞網. 〈「我們同唱一首歌」被批統戰 方文山：不心虛〉. 《世界新聞網》 (臺灣中文). 喺2022-01-30搵到.
3. 1 2  聯合新聞網 (2022-01-13). 〈參與《我們同唱一首歌》是否觸法？ 陸委會不說清 | 聯合新聞網：最懂你的新聞網站〉. 《聯合新聞網》 (中文). 喺2022-01-30搵到.`{{cite web}}`: CS1 maint: url-status (link)
4. ↑  〈「統戰手段」或「認祖歸宗」：台灣作詞家方文山創作《我們同唱一首歌》歌詞再引兩岸政治口水戰〉. 《BBC News 中文》 (繁體中文). 喺2022-01-30搵到.
5. 1 2 3 4 5  〈《我们同唱一首歌》两岸反响迥异 是艺术还是统战？〉. *Radio Free Asia* (英文). 喺2022-01-30搵到.
6. ↑  〈蕭敬騰、歐陽娜娜演唱「我們同唱一首歌」 陸委會：徒增台灣人反感 | 政治 | | Newtalk新聞〉. 《新頭殼 Newtalk》 (中文). 2022-01-13. 喺2022-01-30搵到.
7. ↑  自由時報電子報 (2022-01-12). 〈國台辦大誇蕭敬騰、歐陽娜娜獻唱紅歌 陸委會：統戰歌曲增反感 - 政治〉. 《自由時報電子報》 (中文). 喺2022-01-30搵到.
8. ↑  网易 (2022-01-21). 〈"我们同唱一首歌"传遍两岸后，73岁洪秀柱出山，15个字道出心声〉. *www.163.com*. 喺2022-01-30搵到.

出面網頁
----

* 蕭敬騰、袁婭維合唱版（中共央視《啟航2022》演唱獻唱版本）
**馬來西亞華語規範理事會**（英文：Chinese Language Standardization Council of Malaysia，馬來話：Majlis Pembakuan Bahasa Cina Malaysia），亦叫**大馬華語規範理事會**，簡稱**語範**，係馬來西亞官方規範當地華語嘅組織，隸屬於馬來西亞教育部。

馬來西亞用簡體字嚟書寫。

馬來西亞大約有720萬華僑（佔人口23％）。馬來西亞華人可以選擇將佢哋嘅仔女送去當地嘅vernacular public schools，小學階段以中文作為授課語言。而喺中學階段，部分學生選擇讀華文獨立中學，而唔係使用馬來語（正式叫做標準馬拉話）作為教學語言嘅國立公立學校。喺英語國際學校入面，佢亦被作為第三語言同英語以及國語一齊教。

馬來西亞亦擁有具影響力嘅中文媒體。*星州日報*係馬來西亞所有語言入面發行量最高嘅日報。電視台用華語播放嘅台（馬來西亞普通話）嘅新聞廣播，包括TV2同馬來西亞國家新聞社嘅Bernama TV，私人電視台有ntv7同八度空間。

翻譯原則
----

1. 精簡，即係簡單同扼要；
2. 符合馬來西亞環境同社會需求；
3. 考慮到名嘅含意，例如「納吉」譯法意頭比較好，而納吉（前任首相，2009－2018年）個人亦屬意呢個譯名；
4. 學術銜頭都唔譯，例如醫生、學士、碩士、博士同教授等；
5. 考慮到譯名嘅國際化，例如國內安全部簡稱國安部，呢個同中國（叫國安部）類似。

工作大綱
----

理事會成立至今推動多項活動，例如喺2004年4月完成聯邦政府部門同部長名統一譯名，5月舉辦由3位中國教授主講嘅華文規範講座，6月、10月同12月份統一各州地方及政府機構名稱等，已發行《華文譯名手冊1》（2005年）、《華文譯名手冊2》（2010年）。譯名工作大綱有以下：

### 國家首長，政府行政結構同政黨中文譯名

* 馬來西亞最高元首、蘇丹同州元首
* 內閣結構同成員名表
* 政府部門機構（中央、州、縣同地方政府）以及官員職銜名稱
* 各政黨同領導名

### 馬來西亞地理中文譯名

* 州、市、縣、鎮名
* 海洋、河流、湖泊、山脈、山嘅名
* 主要公路名

### 國內主要建築物中文譯名

* 各地主要建築物、橋梁
* 各地大專院校同其他

### 日常事物中文譯名

* 本地生果、海產、蔬菜、動物、植物、飲品、食物等

主席
--

以下係2004年以嚟馬來西亞華語規範理事會主席名單:

1. Donald Lim Siang Chai，擔任新聞部副部長 (2004–2006)
2. Hon Choon Kim，擔任教育部副部長 (2006–2009)
3. 魏家祥，擔任總理府教育部副部長兼部長 (2008–2013)
4. 張盛聞，擔任教育部副部長 (2015-2018)
5. 張念群，擔任教育部副部長 (2018-依家)

參考
--

1. ↑  "The ABC Report: Circulation Figures for the period ending 30 June 2010" (PDF). Audit Bureau of Circulations Malaysia. 原著 (PDF)喺9 April 2011歸檔. 喺2011-05-24搵到.
2. ↑

出面網頁
----

* 馬來西亞指南

* 官方網站[*失咗效嘅鏈*]→[*失咗效嘅鏈*]
* 馬來西亞華文字典
* 馬來西亞華文教育網
**納爾遜·C·莊臣**（英文：**Nelson C. Johnson**，1948年—）係美國一位作家、前任法官、律師同埋歷史學家，佢最出名嘅暢銷書係2002年嘅《Boardwalk Empire: The Birth, High Times and Corruption of Atlantic City》。本書被拍成好受歡迎兼艾美獎得主嘅HBO歷史犯罪電視劇《酒私風雲》。

早年
--

納爾遜·C·莊臣喺1948年出世，佢喺紐澤西州大西洋縣（英文：Atlantic County, New Jersey）同紐約呢兩個地方長大。佢入過聖若望大學（英文：St. John's University (New York City)），修讀政治學。佢重讀過維拉諾華大學（英文：Villanova University）嘅法律學院。

佢係紐澤西州Hammonton（英文：Hammonton, New Jersey）嘅長期居民。

寫作生涯
----

莊臣嘅2002年書《Boardwalk Empire》被改編成HBO電視劇《酒私風雲》。本書嘅續集係《The Northside: African Americans and the Creation of Atlantic City》。2010年，佢俾紐澤西州高等法院要求停止宣傳佢本書同埋電視劇，原因係為咗要保持佢作為一位法官嘅中立立場。

佢嘅第三本書係《Battleground New Jersey: Vanderbilt, Hague and Their Fight for Justice》。

出面網頁
----


* 納爾遜莊臣喺西班牙國家圖書館嘅資料 改維基數據
* 納爾遜莊臣喺分面應用主題詞表識別碼嘅資料 改維基數據
* 納爾遜莊臣喺虛擬國際權威檔案識別碼嘅資料 改維基數據
* 納爾遜莊臣喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 68285273
* LCCN: n2002026177
* ISNI: 0000 0000 3426 737X
* NKC: osa2012733342
* BNE: XX5161983

 |



|  |  |
| --- | --- |
| Stub icon | 呢篇文係作家楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
盾徽
**馬來西亞國徽**係馬來西亞嘅國家象徵同標誌。

頂端嘅新月同星象徵住伊斯蘭教。星嘅十四芒象徵住馬來西亞嘅十三個州同馬來西亞聯邦政府之間嘅平等關係。盾牌上嗰五把馬來短劍代表前馬來屬邦，即係玻璃市、吉打、吉蘭丹、登嘉樓同柔佛。

紅色、白色、黑色同黃色條紋代表前馬來聯邦，即霹靂、雪蘭莪、森美蘭同彭亨。其中黑同白係彭亨州旗嘅顏色；紅同黃係雪蘭莪州旗嘅顏色；白、黃、黑係霹靂州旗嘅顏色；黃、黑、紅係森美蘭州旗嘅顏色。

檳榔樹同埋檳威大橋（紅條紋左方）象徵住檳城。馬六甲樹（黃條紋右方）代表馬六甲。沙巴州州徽（紅條紋下方）代表沙巴，而沙撈越州州徽嘅犀鳥（黃條紋下方）代表沙撈越。

大紅花（紅色朱槿）係馬來西亞國花，佢象徵馬來西亞聯邦政府。國徽兩側嘅護盾獸——馬來亞虎象徵住人民嘅勇敢同堅強。

國徽下面嘅綬帶左右分別以羅馬字母同爪夷文寫住馬來語嘅國家格言：團結就是力量（Bersekutu Bertambah Mutu）。綬帶嘅黃色為皇室顏色。

歷代國徽
----

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 馬來聯邦邦徽（1896年—1942年）同馬來亞聯邦邦徽（1946年—1948年） |
| 馬來聯邦邦徽（1896年—1942年）同馬來亞聯邦邦徽（1946年—1948年）  |

|  |
| --- |
| 馬來亞聯合邦國徽（1948年—1963年） |
| 馬來亞聯合邦國徽（1948年—1963年）  |

|  |
| --- |
| 新加坡獨立前嘅馬來西亞國徽（1963年—1973年），依家大紅花位置原本係新加坡州徽 |
| 新加坡獨立前嘅馬來西亞國徽（1963年—1973年），依家大紅花位置原本係新加坡州徽  |

 |

使用
--

馬來西亞最高元首紋章
馬來西亞護照
馬來西亞國徽係馬來西亞最高元首使用，成日用喺各個聯邦政府部門大廈同埋印喺馬來西亞護照封面。



|  |  |
| --- | --- |
| Stub icon | 呢篇馬來西亞相關文係楔位文。歡迎幫維基百科擴寫佢。睇 • 論 • 改 • 歷 |
馬來社會對社會賢達同埋王親貴族嘅稱號比較複雜，影響地區唔單只馬來西亞，亦包括汶萊、菲律賓南部嘅棉蘭老島同埋印尼幾個省份。封號唔分男女，男性若果受冊封，佢老婆都會有相應封銜；但係若果女性受冊封，佢老公就無相應嘅封銜。

馬來西亞封銜分咗以下幾級：

聯邦授勳
----

### 敦

呢類嘅主文係**敦 (封銜)**。

敦（Tun）係馬來西亞最高榮譽，全國共有85人獲頒呢個名銜，最近喺2017年受封為敦嘅有三人，其中包括國大黨前主席三美威魯。

敦頭銜喺古代用嚟稱呼王族，由男性世襲，現代就由馬來西亞最高元首頒畀對國家建設有卓越貢獻者，如馬來西亞第四同第七任首相敦馬哈迪、馬華公會第六任總會長敦林良實。凡係獲頒護國瑪哈拉惹勳章或者效忠瑪哈拉惹勳章嘅都可以用敦嘅頭銜。男性敦妻子叫做「杜潘」（如林良實夫人杜潘王維娜）。

上述兩種勳章喺聯邦授勳同嘉獎制度入面屬於第一級別（即係聯邦皇家冊封同王族勳章，只限最高元首同各州屬最高統治者）。馬來西亞擁有敦頭銜者，地位最為尊貴。

### 丹斯里

丹斯里（Tan Sri）係繼敦之後第二高封銜，同拿督斯里榮譽級別相等，截至2015年12月1號，全國有1,020人擁有呢一個名銜，加上2016年52名、2017年51名受封嘅丹斯里，初步估計有1,123人曾經獲頒呢個銜。

若持有丹斯里封銜係男性，佢嘅太太就叫做潘斯里（Puan Sri）；若果持有封銜嘅係女性，佢嘅丈夫並無特殊名銜。

「丹斯里」嘅頭銜分兩種，P.M.N 同P.S.M.：

P.M.N.在世受封者上限50人，每年只有一兩名或者甚至無，政府首席秘書、總檢察長同總警長等級嘅高官先有機會攞到呢個頭銜；

P.S.M.在世受封者上限為325名，主要以部門秘書長、法官、社團領袖、退任部長同商人為主，如果名額滿咗，就要等到受封者中有人離世後，先可以再次冊封其他人填補。

州封銜
---

由各州蘇丹（最高統治者）或者州元首（只限馬六甲、檳城、沙巴同沙撈越）頒授。

### 拿督斯里

拿督斯里（Dato' Sri / Dato' Seri）係馬來西亞州封銜中最高封銜，呢一個封銜比拿督高級，同聯邦封銜中嘅丹斯里榮譽級別相等。喺馬來西亞擁有拿督斯裏頭銜者，地位崇高、尊貴。例如第四任馬來西亞首相馬哈迪封號都係拿督斯里，2003年10月31號離任後先畀王室封銜敦。若果擁有Dato' Sri（拿督斯里）頭銜者係男士，佢嘅配偶頭銜係Datin Sri（拿汀斯里）；相反，擁有頭銜者係女士嘅話，佢嘅配偶唔會有任何頭銜。

### 拿督

內文：拿督
拿督係馬來西亞一種封銜，比太平局紳頭銜高級。冊封嘅標準係對國家有傑出貢獻，受封儀式都係喺王宮進行。通常喺馬來西亞有拿督榮銜人士都會受到尊敬。拿督封銜有三等級別，Peringkat Pertama (First-Class)為高級拿督、Peringkat Kedua (Second-Class)為二級拿督。

由蘇丹封賜嘅拿督係「Dato'」；由州元首封賜嘅拿督係「Datuk」。若果擁有Dato'頭銜者係男士嘅話，佢嘅配偶頭銜為Datin（拿汀）；相反，擁有頭銜者係女士嘅話，佢嘅配偶唔會有任何頭銜。

例如出名華人國際巨星拿督楊紫瓊（霹靂州二級拿督封銜），羽毛球世界排名第一男單球員拿督李宗偉（檳城州二級拿督封銜）。國際巨星拿督成龍配合2015年2月1號聯邦直轄區日喺馬來西亞國家皇宮受國家元首端姑阿都哈林陛下冊封（聯邦直轄區二級拿督封銜）。

爭議
--

受封「拿督」有一個唔成文嘅年齡條件，一般係30歲以上嘅人先有機會攞到呢一個頭銜。

參考
--

1. ↑  僅元首可封"敦""丹斯里"‧同時期分別限50及325人 互聯網檔案館嘅歸檔，歸檔日期2017年4月1號，.，星洲日報，2017年3月31號
2. ↑  〈最高元首限量颁赐 马哈迪伉俪膺敦衔〉. 《南洋商報》 (中文). 2003年11月1號.`{{cite web}}`: CS1 maint: url-status (link)

出面網頁
----

* 首相署禮儀及國際會議事務組 - 受封者名單
座標: 30°02′35″N 103°49′48″E﻿ / ﻿30.043°N 103.830°E﻿ / 30.043; 103.830

**三蘇祠**係紀念三蘇嘅祠廟，喺四川眉山東坡區市區西南紗縠行。原先係蘇洵、蘇軾、蘇轍舊宅，大元初年為咗紀念佢哋三仔爺改成祠廟，近年改做三蘇祠博物館。

1980年7月7號，三蘇祠列為四川省重新確定公布嘅第一批省級文物保護單位。2006年5月25號，成為第六批全國重點文物保護單位。2013年雅安地震嗰時，受損嚴重，2016年4月正式開館。

庭院紅牆環抱，綠水縈繞，古木扶疏，翠竹掩映，形成三分水二分竹嘅島居特色。

祠入邊有蘇洵、蘇軾、蘇轍，以及程夫人、任採蓮、蘇八娘（蘇軾家姐，程正輔妻）、王弗、王閏之、王朝雲、史夫人，仲有蘇家六公子等十幾人嘅塑像。仲有木假山堂、古井、洗硯池等蘇家遺跡。珍藏4件一級文物、24件二級文物、696件三級文物。明代文物，陳淳草書《前赤壁賦》、王式《西園雅集圖》、張風翼書《後赤壁賦》、許光祚書《記承天寺夜遊》，清朝文物何東洲書《東坡詞》等等，都係三蘇祠鎮館之寶。

史
-

三蘇祠原先係佔地大約5畝嘅庭院，有古井、洗硯池、碑亭等遺跡。元代改宅為祠，明末毀於兵燹，清康熙四年（1665年）眉州知州趙蔥芽喺原址仿原貌重建，嘉慶十一年（1806年）擴建，加起東西廂房同方牆門道，以及重塑三蘇父子塑像，設置3座神龕。收尾陸續擴建到而今佔地104畝嘅古典園林。2013年4月20號雅安地震，16處古代建築受損嚴重。2013年8月22號正式閉館修葺，呢次係自清康熙以來規模最大嘅維修工程，據說使咗大概9千萬人民幣。維修工程堅持按照「原形制、原結構、原材料、原工藝」嘅原則。。古建築用嘅木材係從眉山、樂山等地木材市場搵嘅老木料。剷除咗地震之前嘅石屎地面，用川西風格紅砂石地面鋪過。重開之後，博物館將以前冇辦法擺出來嘅文物分主題陸續展覽。

參考
--

1. ↑  『關於重新公布全省文物保護單位名單的通知』，四川省人民政府，一九八〇年七月七日，川府發（1980）154號文件
2. ↑  『國務院關於核定並公布第六批全國重點文物保護單位的通知』，國發〔2006〕19號，2006年5月25日
3. ↑  〈投资近9000万维修资金 眉山三苏祠下周携镇馆之宝重开馆〉. 华西新闻网. 华西都市报. 2016-04-14. 喺2016-04-20搵到.
4. ↑  陈健 (2016-04-20). 〈北宋"三苏"故居三苏祠重新开馆〉. 新华网. 新华社. 喺2016-04-20搵到.
5. ↑  吴晓铃、袁丽霞 (2016-04-20). 〈三苏祠震后重新开馆 大修后更加古朴典雅〉. 四川日报网. 四川日报. 原著喺2016-05-04歸檔. 喺2016-04-20搵到.

出面網頁
----

* 三蘇祠博物館
**韓庚**（粵拼：hon4 gang1；簡化字：**韩庚**；韓文：**한경**；1984年2月9號—）係中國嘅男演員兼歌手，黑龍江省牡丹江市嘅赫哲族人，2002～2007年做過韓國男子團體Super Junior成員及分隊Super Junior-M嘅隊長。

生平
--

1984年，韓庚喺黑龍江省牡丹江市出世，1996年自己親自到北京學民族舞蹈，重加學咗芭蕾舞同武術，期間重跟大隊去過美國、俄羅斯同港澳臺等地做表演。1999年代表少數民族——赫哲族隊參加咗中華人民共和國成立50周年嘅國慶閱兵儀式。

2001年12月參加咗由南韓藝人事務所SM Entertainment主辦嘅H.O.T China新人徵選，雖然競爭率係3000：1，但始終都入選咗，之後殺入演藝界。簽咗SM Entertainment之後嘅4年跟南韓樂隊Super Junior出道。

2012年12月10號喺安徽衛視嘅亞洲時尚盛典節目攞咗亞洲最有影響力明星嘅稱呼，但2009年12月21號向首爾中央地方法院請求同SM Entertainment解除合同，官司一直拗咗好耐，直到2011年9月27號先至解除咗合同。

2013年參加過江蘇衛視真人騷節目——《星跳水立方》。2015年夏，佢同吳昕一齊攞咗深圳衛視嘅THE AMAZING RACE節目第二季冠軍。

2015年9月6號去咗浙江衛視拍真人騷節目——星星的密室。

出面網頁
----

* 韓庚喺互聯網電影資料庫嘅資料（英文）
* 韓庚嘅新浪微博（需要註冊）
* 韓庚嘅Twitter
* 韩庚视频发布下载站

 

|  |  |  |
| --- | --- | --- |
| 上一任**鍾漢良、鍾秀萍** | **The Amazing Race深圳衛視版冠軍韓庚、吳昕**2015 | 下一任**郭晶晶、霍啟剛** |
座標: 23°07′38″N 113°16′43″E﻿ / ﻿23.12711°N 113.278672°E﻿ / 23.12711; 113.278672

 **廣東省人民體育場**（粵拼：gwong2 dung1 saang2 jan4 man4 tai2 juk6 coeng4）
，簡稱**東較場**（「場」字讀「腸」，dung1 gaau3 coeng2），之前嗌過**中正體育場**zung1 zing3 tai2 juk6 coeng4、**廣東省立體育場**gwong2 dung1 saang2 laap6 tai2 juk6 coeng4，係中國廣東廣州嘅一間綜合性體育場，喺越秀區中山三路南邊（烈士陵園對面）；較場西路嘅東邊（中華廣場嘅東門同埋中華國際中心嘅對面）；較場東路嘅西邊；雲海通津北邊。呢間體育場重係中國內地其中一間歷史比較耐嘅體育場。呢間體育場喺1454年起好。

史
-

### 「東較場」

之前廣東省人民體育場係個古代練兵場。喺1454年，嗰時專門睺住兩廣軍務都察院嘅右副都禦史（廣東嗰邊）——馬昂，就喺廣州嘅東邊起咗個古代練兵場出嚟；喺1683年就重新裝修，嗰時嘅體育場好細，得128800平方米，喺裝修嗰陣重改咗名嗌「東較場」。喺明清時期，呢個場地成日搞閱兵、操練同埋武術比賽，所以「東較場」嘅名就係噉嚟。

1901年，武術嘅科舉制度取消咗，用咗1200年嘅武術科舉就成為歷史。喺1906年就改咗一次名，嗌「廣東省運動場」。嗰年重辦咗第一屆廣東省大運動會；

### 民國時期

喺1916年12月，廣東省政府出錢起咗間公共體育場出嚟，而呢個體育場喺1932年起好；喺起緊公共體育場嗰時，好多改變成個中國命運嘅事件喺東較場發生。首先喺1922年5月2號，呢度辦咗由孫中山授旗嚟開辦嘅粵軍第二軍北伐誓師典禮。跟住係1925年6月23號，為咗抗議帝國主義喺上海搞嘅五卅慘案，周恩來同埋省港大罷工嘅工人同埋各界群眾喺東較場嗰度搞咗個大會嚟撐上海嘅鬥爭，重組織咗100000人嘅反帝大遊行，結果遊行隊去到沙基就俾沙面租界嘅英軍開槍掃射而搞出咗單沙基慘案。喺1926年元旦，中國國民黨第二次代表大會開幕之後就喺東較場度舉行咗閱兵儀式，有20萬個軍民大嗌「打倒帝國主義同軍閥」嘅口號。喺1926年7月9號，呢度重辦咗北伐誓師大會，拉開咗北伐戰爭嘅序幕。1935年，廣東省體育專科學校成立咗，之後呢個場地重俾人定咗係廣東省體育專科嘅運動場。1938年抗日戰爭期間，日軍攻陷廣州，重將嗰時嘅廣東省立體育場攞咗嚟做軍用倉庫同埋兵工廠。1947年，國民黨接手呢間體育場之後，就改咗名做**中正體育場**。

### 中華人民共和國成立之後

喺1949年10月14號共產黨攻佔廣州之後，毛澤東同朱德發佈《中國人民解放軍佈告》，將體育畀返人民，所以廣東省人民政府就開始重新起返間畀日軍搞冧咗嘅體育場。就喺1950年7月，廣東省人民政府將呢間體育場改名叫「廣東省人民體育場」，重一直用到而家，而呢個名就係「屬於人民自己嘅體育場」噉解。不過體育場嘅周邊地塊俾啲居民住宅攞嗮。喺20世紀50年代到60年代之間，呢個體育場從原先坐到8,000位觀眾，整大到可以畀11,000位觀眾入去睇嘅鐵架木板看台。

### 改革開放之後

1983年，為咗舉辦國際女子足球邀請賽，呢間體育場重改咗嚟起有27096個座位嘅鋼筋混凝土看台同埋4座燈光照明鐵塔嘅足球場。喺1990年，為咗搞好喺廣東辦嘅第一屆女足世界盃，由霍英東負責出錢嚟重新裝修過間體育場：喺東西看台個度起咗個擋雨棚；而觀眾席重整咗個塑膠凳；田徑場就起咗個塑膠跑道，重改造埋電子顯示屏幕同埋音響功能，變成一個標準嘅現代體育場。

舉辦過嘅賽事同慶典
---------

* 1906年：好多次嘅廣東省運動會
* 1983年11月16號～1983年11月27號：廣州國際女子足球邀請賽
* 1991年：第一屆女子足球世界盃
* 2000年：第17屆男子足球世界盃外圍賽
* 2001年11月20號～2001年12月5號：九運會嘅足球比賽場地。
* 2010年11月12號～2010年11月25號：廣州亞運會嘅足球比賽場地。
* 2016年1月3號：第38屆省港盃後半輪賽事。
* 2016年2月27號：第6屆廣府廟會花車巡遊。

附近嘅交通
-----

* 地鐵：
1號綫：烈士陵園站
* 巴士：
烈士陵園站

連出去
---

* 百年历史体育场 见证世纪沧桑风云
* 再见，东较场！
* 比赛场馆-亚运百科 第16届亚洲运动会官方网站

註
-

1. ↑  廣州當地嘅街坊讀法，從未有人試過將佢嘅「場」字讀成coeng4。

攷
-

1. ↑  体育场原是古代练兵场 互聯網檔案館嘅歸檔，歸檔日期2018年1月7號，.，金羊网
2. ↑  "百年省运"前所未有的发现 互聯網檔案館嘅歸檔，歸檔日期2006年12月2號，.，佛山日报
3. ↑  热烈庆祝广东省人民体育场百年华诞 互聯網檔案館嘅歸檔，歸檔日期2019年6月10號，.，广东省体育信息网
4. ↑  百年"东较场"见证广东体育世纪沧桑，广州日报
5. ↑  广东省人民体育场历史 互聯網檔案館嘅歸檔，歸檔日期2008年8月28號，.，广东省体育局
William Wallace Denslow同首歌嘅插圖，來自1901版嘅Mother Goose
Denslow嘅插圖，有Polly同Sukey等人
**Polly Put the Kettle On**係首英文兒歌。歌名係『Polly將個水煲放上來』。首歌來自 "Molly Put the Kettle On or Jenny's Baubie"，係 Joseph Dale 約莫 1809年到 1810年左右出版嘅。同時間都柏林印出嚟嗰時，Polly就替咗Molly。首歌有啲似 1788年到 1789年左右響 Mainz 出版嘅 Oh du lieber Augustin。Polly Put the Kettle on相信係由呢首歌改編。歌詞嘅 Sukey 即係 Susan，係英國十八世紀中產嘅叫法。

歌詞
--

家下首歌通常咁唱：

Polly put the kettle on  

Polly put the kettle on  

Polly put the kettle on  

We'll all have tea  

  

Sukey take it off again  

Sukey take it off again  

Sukey take it off again  

They've all gone away

歌詞大意係Polly，將放個水煲上來，我哋一齊飲茶。Sukey，將佢拎返走，佢哋個個都走晒啦。

古仔
--

原來首歌有個古仔，話說作者有五個細路，兩男三女，佢哋成日拗，男仔中意玩當兵，女仔中意玩煮飯仔。當女仔唔想侵男仔玩，佢哋就扮玩飲茶。Polly 就將水煲放上來扮飲茶，而男仔一走晒，Sukey (Susan) 就將個煲拎走。老豆見佢哋個計仔咁得意，就將佢啲字寫成歌。

注
-

1. ↑  Fuld, James J. (1995) [1966]. *The Book of World-Famous Music: Classical, Popular, and Folk*. Dover.
2. ↑  Alchin, Linda. "Polly Put the Kettle on". *Nursery Rhymes Lyrics and Origins*.

出面網頁
----

* Bluegrass Messangers
**三藩市交通局**（粵讀：saam¹ faan⁴ si⁵ gaau¹ tung¹ guk⁶）（英文：**San Francisco Municipal Transportation Agency**，英文簡稱：**SFMTA**）係由三藩市城市鐵路（MUNI）、車輛停泊及交通科與出租車委員會共同設立嘅機構。

歷史
--

三藩市交通局成立於1999年11月所通過嘅E提案。該提案修訂咗三藩市嘅章程及成立半獨立機構，將MUNI同埋DPT合併運作。呢個提案由「拯救MUNI乘客小組」推廣。另外，重成立咗一啲服務準則同改變咗一啲法律。

喺E提案通過前，MUNI由公共交通委員會監管，車輛停泊及交通由泊車及交通委員會監管。E提案全面落實後，呢兩個機構被瓦解。

E提案亦成立7人小組董事會去監管此機構，由三藩市市市長和城市及縣嘅監事會確認，成員獲委任固定任期。佢哋包括負責聘請該機構嘅執行董事。

自成立以來，SFMTA運輸主任仍然係Michael T. Burns，直至2005年7月15號離任，轉咗去Santa Clara VTA（Santa Clara Valley Transportion Authority）喥做。

有一次，市長Newsom任命Hunter Stern 擔任董事會懸空嘅職位，監事會行使特權，根據章程，拒絕市長嘅委任人選。

喺2007年11月，以三藩市選民55%至45%通過憲章修正案，進一步交通局董事會嘅權力。給予機構更多靈活性，提供更多資金，並實施新嘅市中心（Downtown）停車限制

MUNI服務統計
--------

交通局交通運輸情況表（2010）。
以下係交通部嘅服務及設施統計數據：

| 統計 | 數字 |
| --- | --- |
| 平均平日載客（2009年度） | 707,459人 |
| 平日正常運作路線 | 75條 |
| 成人票價 | $2.00 |
| 纜車單程票價 | $6.00 |
| 普通成人月票 | $62 |
| Bart/Muni 通行月票 | $72 |
| 巴士優先專用道 | 14.8 英里 |
| 柴油巴士 | 507架 |
| 纜車 | 47節 |
| 博物館有軌電車 | 39節 |
| 輕鐵 | 151節 |
| 無軌電車 | 313架 |
| 服務車輛總數 | 1,057輛 |
| Single Track – Light Rail Vehicles | 71.5 英里 |
| 纜車 | 8.8 英里 |

交通局董事會成員
--------

* Tom Nolan, Chairman
* Cheryl Brinkman, Vice Chairman
* Malcolm Heinecke
* Jerry Lee
* Joél Ramos
* Cristina Rubke
* （1位空缺）

董事會秘書：

* Roberta Boomer

政策及管治委員會：

* Lee (Chair), Brinkman, Ramos

交通局公共諮詢委員會
----------

* Daniel Weaver, Chair
* Daniel Murphy, Vice Chair
* Art Cimento
* Joan Downey
* Dorris Vincent
* Steve Ferrario
* Susan Vaughan
* Katie Haverkamp
* Mark Ballew
* Marc Salomon
* Roland Wong
* Frank Zepeda
* (3 位空缺)

會議秘書：

* Yvette Torres

工程，維修及安全委員會：

* Weaver (chair), Ferrario, Vincent

財務及行政委員會：

* Murphy (chair), Vaughan, Salomon

運作及客戶服務委員會：
Downey (chair), Murphy, Ballew

* Taxicab Committee: Murphy

參考
--

* Collected agendas and minutes of the San Francisco Municipal Transportation Agency Board of Directors
* Proposition E (November 1999), creating the Municipal Transportation Agency

出面網頁
----

* 三藩市交通局
印加遺跡
**印加**（粵拼：jan3 gaa1），又叫**印加帝國**（jan3 gaa1 dai3 gwok3）或者**印加文明**（jan3 gaa1 man4 ming4），係南美洲古國，1438年正式立國，1533年畀西班牙滅咗。

歷史
--

印加帝國嘅擴張：  
橙紅：帕查庫特克嘅擴張（1438年－1463年）  
橙：圖帕克·印卡嘅擴張（1463年－1471年）  
黃：圖帕克·印卡嘅擴張（1471年－1493年）  
綠：瓦伊納·卡帕克嘅擴張（1493年－1525年）
庫斯科一帶嘅印加人喺12世紀嗰陣仲係一個遊牧部落。喺曼科·卡帕克嘅領導下，印加人建立咗一個細嘅城邦國家庫斯科王國。1438年，印加人開始大規模嘅對外擴張。

帕查庫特克將庫斯科王國重組做印加帝國。

1463年，帕查庫特克個仔圖帕克·印卡·尤潘基開始向北擴張。圖帕克·印卡向南嘅擴張喺馬烏萊河戰役（地點大約喺今日嘅智利中部）之後停咗落嚟。圖帕克·印卡個仔瓦伊納·卡帕克又佔據埋今日嘅厄瓜多爾同秘魯嘅部分地區。

1520年代嗰陣，西班牙人喺探索南美洲西北部嘅時候將天花傳入當地。1527年瓦伊納·卡帕克感染天花病死。佢原先指定嘅繼任人尼南·庫尤奇冇耐亦都死於天花。瓦斯卡爾繼位，冇耐佢同喺北方嘅同父異母細佬阿塔瓦爾帕打起內戰。阿塔瓦爾帕嘅軍隊喺1532年俘擄咗瓦斯卡爾。好快阿塔瓦爾帕喺同西班牙人會面嗰陣被西班牙人捉咗。西班牙人喺第二年處死咗阿塔瓦爾帕。好多人將呢一年（1533年）當做印加帝國嘅滅亡年份。不過亦有啲人將圖帕克·阿馬魯被俘嘅1572年當做印加帝國嘅滅亡年份。

行政
--

4個蘇尤嘅範圍，橙紅色係欽察蘇尤，綠色係安蒂蘇尤，橙色係孔蒂蘇尤，藍色係科利亞蘇尤 
印加帝國分做4個叫「蘇尤」嘅分區。首都庫斯科唔受任何一個蘇尤管轄。

參考
--

1. ↑  Demarest, Arthur Andrew; Conrad, Geoffrey W. (1984). *Religion and Empire: The Dynamics of Aztec and Inca Expansionism*. Cambridge, UK: Cambridge University Press. pp. 57–59. ISBN 0-521-31896-3. 喺2013-07-18搵到.`{{cite book}}`: CS1 maint: multiple names: 作者名單 (link)
2. ↑  Weatherford, J. McIver (1988). *Indian Givers: How the Indians of the Americas Transformed the World*. New York: Fawcett Columbine. pp. 60–62. ISBN 0-449-90496-2. 喺2013-08-15搵到.
3. ↑  Ernesto Salazar (1977). *An Indian federation in lowland Ecuador* (PDF). International Work Group for Indigenous Affairs. p. 13. 喺16 February 2013搵到.

|  |  |
| --- | --- |
| 權威控制 | 
* LCCN: sh85064726
* GND: 4027023-3
* NKC: ge938744

 |
**呂志華**，香港股評人，金融從業員，亦為專欄作家、親中派政治評論員，曾經係自由黨成員，1994年－1999年期間係觀塘區議員（麗港）。佢亦喺YouTube同Facebook開設『呂志華聲音雜誌』，喺YouTube有超過10萬嘅訂閱者，另外亦喺同屬親中派嘅Youtube頻道『屈機TV』主持節目志華深度談。

區議會生涯
-----

1994年區議會選舉，呂志華代表自由黨以過半票數，擊敗另外兩名獨立候選人，成為首任麗港選區區議員。

部分出過嘅書
------

* 香港企業大王
* 香港股災重溫
* 揭開上市公司狂蝕之謎
* 金融圖表精解
* 踢爆民主

政治立場
----

呂志華係親中派人士，除咗反對民主派，仲有反美國同埋反對自由、民主、人權等普世價值嘅傾向，又曾經出版一本名為《踢爆民主》嘅散文集批評美國，亦喺中美貿易戰問題上不時攻擊美國，又稱讚中國手段高明。不過，佢攻擊民主派嘅言論，就曾經畀民主黨林卓廷批評發放假消息。

爭議事件
----

### 元朗襲擊事件中被林卓廷批評散播假消息，篡改歷史

喺2020年8月26日，林卓廷等多名民主黨成員因為元朗襲擊事件畀警方拘捕，呂志華喺自己嘅聲音專欄發表一段短片，形容呢個係好消息，話林卓廷搞大元朗襲擊事件，害人反害己，形容反對修訂逃犯條例嘅人係暴徒，話佢哋攻擊警察做新聞，手段恐怖，又話721同831事件根本唔係乜嘢事。反對修訂嘅人悼念因為反對逃犯條例修訂犧牲嘅性命，係刻意將事件越煲越大，成個社會俾佢哋呃咗，當晚係佢哋特登入去尋釁生事，又用上『黃屍』一詞做片段嘅Hashtag。去到2020年11月25日，林卓廷喺社交媒體批評包括呢段片在內嘅好多網上片段內容不實，批評有人試圖篡改歷史，又呼籲支持者舉報呢啲短片，捍衛真相舉報假消息。

參考
--

1. ↑  《呂志華聲音雜誌 on Facebook Watch》 (英文), 喺2020-11-22搵到
2. ↑  〈張堅庭涉嫌犯罪？有冇同王維基香港電視（1137）內幕交易？【志華深度談 #02】 - YouTube〉. *www.youtube.com*. 喺2020-11-22搵到.
3. ↑  呂志華 (1995). 《香港企業大王》 (中文). 明報出版社. ISBN 978-962-357-418-1.
4. ↑  呂志華 (1992). 《香港股災重溫》 (中文). 明窗出版社. ISBN 978-962-357-463-1.
5. ↑  呂志華 (2001). 《揭開上市公司狂蝕之謎》 (中文). 確思傳信. ISBN 978-962-86122-3-9.
6. ↑  呂志華 (1990). 《金融圖表精解》 (中文). 明窗出版社.
7. 1 2  〈【呂志華手記】美國的可恥的美國（呂志華）〉. *hk.news.yahoo.com* (中文). 喺2020-11-22搵到.
8. 1 2  〈【華哥好政經】林卓廷搞大721事件害人反害己／721人打人，警方無差別拉人／黃屍泡製悲情事件屈警徹底失敗 - YouTube〉. *www.youtube.com*. 喺2020-11-22搵到.
9. 1 2  〈林卓廷 LAM CHEUK TING〉. *www.facebook.com* (英文). 喺2020-11-22搵到.

出面網頁
----

呂志華嘅Facebook頁
學校正門
 **廣東廣雅中學**（粵拼：gwong2 dung1 gwong2 ngaa5 zung1 hok6）
（英文：**Guangdong Guangya High School**；維吾爾文：**گۇاڱدۇڭ کۏاݣٻا ٮٔوٺٺۇرا ڡەکتٮپى**‎），簡稱**廣雅中學**或**廣雅**，文革期間嗌過**廣州市第54中學**，係中國廣東廣州嘅中學，1888年6月28號開辦，位置喺荔灣區廣雅路1號。

佢係廣州地區四大名校之一（另外三間分別係華師、省實、執信）。

校服色
---

|  |
| --- |
| 廣雅中學嘅校服 |
|  |  | File:School Uniform for GDGYHS (C).png |

短袖
* 衫：　，有領有紐扣，領口有　　相間嘅線。正面中間位有上粗下幼嘅兩條　直線，左右對稱。
* 褲：純　，右邊褲口有「GDGYHS」嘅字樣。

長袖
* 衫：（待查）
* 褲：（待查）

風褸
（待查）

史
-

學校喺1888年6月28號由張之洞一手搞起，初期嗌過**廣雅書院**，位置喺廣東省城西北邊嘅源頭鄉（今日嘅西場近彩虹橋一帶）。1902年，受到光緒提出嘅書院改制關係而改辦成**兩廣大學堂**，第二年又改成**兩廣高等學堂**。1906年改名做**廣東省高等學堂**。

### 中華民國時期

中華民國成立後嘅國慶日過咗11日（1912年10月21號），學校改名做**廣東省立第一中學**嚟廢除嗮大清嘅省級高等學制。從嗰年開始，每年10月21號被定為校慶。1928年以「實驗中學」嘅名義嚟辦。1935年8月受到廣東省教育廳嘅命令而改名做**廣東省立廣雅中學**。1937年7月，由於日軍侵華，學校搬到順德碧江鄉一帶。時隔1年又1個月，學校又搬到茂名信宜水口村一帶繼續辦學，舊時西村校區變成日軍嘅軍火庫；期間學校重一度停辦。直到1939年2月，雖然學校恢復辦學，但規模好細，凈用鄉下啲村屋同祠堂做課室；期間學校用過**廣東省立南路臨時中學**嘅名，但無耐被打回頭。

1945年，舊時廣雅所屬嘅西村校舍變到面目全非。王興瑞接手做校長後，同年10月要準備搞重建工作。第二年1月，廣雅從信宜搬返到廣州西村兼復課，但嗰時學校喺度邊補課邊重建。1948年10月21號重將原先日軍留落嚟嘅「政木部隊陣殁將士碑」改成複員紀念碑，重寫埋碑文嚟勿忘國恥。

### 中華人民共和國成立之後

中華人民共和國宣佈成立之後嘅第二個月，廣州市軍事管委會接手廣雅，當局重將校慶改為每年11月1號。重喺1960年9月開始實行五年一貫新學制（三年初中同兩年高中）。

1966年，受到文革破四舊浪潮影響，學校教育一度受到停頓。同年8月試過俾紅衛兵搞搞震。雖然1968年學校復課，但先後改成**紅旗中學**同埋**廣州市第54中學**嘅名，直到1978年先至改返之前嗌嘅廣東廣雅中學。

2017年3月30號，花都區人民政府同廣州市教育局一齊，喺花都新雅街道近花都湖邊整間花都校區出嚟。

出面網頁
----

|  |  |
| --- | --- |
|  | 維基同享有多媒體嘅嘢：**Guangdong Guangya High School** |

* 廣東廣雅中學
* 廣雅校友網
**廣東海上絲綢之路博物館**（粵拼：gwong2 dung1 hoi2 soeng6 si1 cau4 zi1 lou6 bok3 mat6 gun2）
（英文：**Maritime Silk Road Museum of Guangdong**）係中國廣東陽江嘅一間博物館，2009年12月24號開放，位置喺江城區海陵島西南邊近大角頂東南角，東方銀灘隔籬。喺陽江嘅海陵島八景入面，有「絲路船韻」嘅稱呼。佢用海上絲綢之路做主題。

佢既係中國大陸第一間將大宋沉船水下發掘開放，高起點打造嘅博物館，又係廣東省人民政府建設「文化大省」嘅重點文化項目之一，甚至係海陵島嘅地標性建築。

史
-

1987年，英國海洋探測公司同廣州救撈局一齊合作，喺陽江海域搵緊部18世紀東印度公司失事沉船「Rijnsburg」時，咁啱發現咗部南宋木質沉船同打撈咗好多精美嘅文物。隨後國家文物局將佢改名做「南海一號」，喺連續2年內先後8次進行水底考察。直到2007年12月，當局按照整體打撈同原址保護、就地展示嘅保護方案而將部船打撈出嚟。從而開掘咗中國古代海上絲綢之路嘅璀璨明珠。

後嚟政府為咗記得呢次有價值同歷史性嘅打撈工作而決定起間博物館。最後喺2004年12月28號奠基，2005年12月28號動工，2009年11月底起好，2009年12月24號正式對外開放。開放期間，廣東省水底考古隊員重先後喺南海一號試咗2次室內發掘，直到2013年11月28號全面發掘完畢。

概況
--

展館佔地面積12288m²，建築面積19409m²，立面由5嚿唔同嘥士嘅橢圓柱連環扣埋一齊而成，樣似起伏嘅海浪，亦似撐起對翼嘅海鷗；建築屬幹欄式同古代龍骨混合而成嘅結構。展館主要做同南海一號有關嘅展覽，入面有兩個展區，分別係南海一號展區同海上絲綢之路展區。

### 南海一號展區

展區主要同南海一號嘅展覽有關，包括咗船嘅構件、船夫生活用品、出水貿易品、整體打撈同試發掘專題、及現場處理出水文物保護同修復成果等10種展覽。

### 海上絲綢之路展區

展區主要搞鄭和七次下西洋、宗教文化傳播、海上貿易、珍品文物等一系列展覽。

門票同開放時間
-------

開放時間
* 每日09:00～17:00。
* 每日17:00唔賣門飛入園，17:30要全部清場。

門票
* 成人票每位￥70。
* 120cm≤身高＜150cm／60≤年紀≤69（要有有效身份證）／全日制在校學生（要有學生證）／陽江戶籍市民（要有有效證件，但每月限一次）：半票
* 身高＜1.2m嘅細路／年紀≥70（要有有效身份證）／現役軍人（要有有效證件）／傷殘人士（要有有效證件）：免費

攷
-

* 广东海上丝绸之路博物馆（南海1号博物馆） UNESCO
* 广东海上丝绸之路博物馆 ARCH REPORT

連出去
---

* 廣東海上絲綢之路博物館嘅官方網站
**廣東工業大學**（粵拼：gwong2 dung1 gung1 jip6 daai6 hok6）
（英文：**Guangzhou University of Technology**），簡稱**廣東工大**或**廣工**，係中國廣東廣州嘅正式大學，1952年開辦，有三個校區。

三個校區嘅詳細位置
---------

* 東風路校區：越秀區東風東路729號
* 大學城校區：番禺區廣州大學城小谷圍大學城外環西路100號
* 龍眼洞校區：天河區迎龍路161號

史
-

1952年，廣州水利土木工校開辦；時隔3年之後又開辦咗水利學校，甚至過多4年又從廣東電力學校、廣東省水利科學研究院同廣東省電業局廣州中心試驗所合併成廣州水利電力學院。1956年開辦華南建設學院東院同廣東機械學院。1961年，廣州工學院同廣東科技學院合併成中南科技學院，第二年又同廣州水利電力學院合併，變成廣東工學院。1970年，因破四舊浪潮影響，工學院同礦冶學院逼到停辦，上緊堂嘅學生都去嗮韶關南華寺避難，重改名做廣東礦冶學院。而喺廣州市郊區（1991年取消咗）五山（今日屬天河區）嘅華南工學院（今日嘅華南理工大學）改名做廣東工學院；另外，華南建設學院東院同廣東機械學院喺1968年停辦，直到1978年先至恢復，而廣東省機械學校改名做廣東機械學院。1982年，廣東礦冶學院從韶關南華寺搬返到廣州嘅東山區（今日嘅越秀區）嘅校區搞返廣東工學院。但由於文革時期，學校大部分土地俾人猛咁整蠱同好多民居霸咗，得返300幾畝地，甚至俾文革時期起好嘅環市東路分成南北兩個校區。1995年，經國家教育部批准，廣東機械學院、華南建設學院東院同廣東工學院合併，變成而家嘅廣東工業大學。而大學城校區喺2005年正式搞好。2017年廣工啲學生試過學校喺搞一個讀書會，聯繫啲社工同學校嘅後勤工友搞文藝晚會同廣場舞活動，讀書會後尾喺11月15號晚黑畀保安入教室驅散，四名負責讀書會嘅書友同張雲帆、業建科倆位畢業青年事後畀差人帶走，後倆人入咗番禺看守所。後期差人定性讀書會屬非法組織，學校同差人頻繁警告讀書會啲學生，由此散檔，後勤工友嘅廣場舞活動變得難以維繫。

出面網頁
----

* 廣東工業大學官網
* 广东工业大学就业信息中心
* 廣東工業大學本科招生網

| * 睇
* 傾
* 改
入伙過廣州大學城嘅學校 |
| --- |
| 第一批 | 華南師範大學 | 華南理工大學 | 廣東外語外貿大學 | 中山大學 | 廣東工業大學 | 星海音樂學院 | 廣州美術學院 | 廣州大學 | 廣州中醫藥大學 | 廣東藥科大學 |
| 第二批 | 南方醫科大學 | 暨南大學 |
**理論物理學**lei5 leon6 mat6 lei5 hok6（英文：**theoretical physics**）係物理學嘅一個分支。佢用數學模型，抽象嘅物理物體同系統，去解釋同預測自然現象。呢個同實驗物理學好唔同，因為實驗物理學係用實驗工具去探測呢啲現象嘅。

科學嘅發展通常取決於實驗研究同理論之間嘅相互作用。喺某啲情況下，理論物理學會遵從嚴格嘅數學標準，但唔會太重視實驗同觀察嘅結果。譬如話，喺發展狹義相對論嘅時候，愛因斯坦關注嘅係勞侖茲變換可以令麥士維方程組唔變，但對於驗證地球係咪穿過以太嘅邁克生-莫雷實驗就好似冇乜興趣。另一方面，愛因斯坦因為解釋光電效應而攞到諾貝爾物理學獎，而呢個效應之前只係實驗上嘅結果，無辦法用理論去解釋。

簡介
--

睇埋：物理學同埋數學模型
物理學理論係形容物理事件嘅模型，話一個理論好定唔好，係取決於佢嘅預測同實驗結果嘅吻合度。評估一個理論嘅質素，亦都會考慮佢嘅新預測可唔可以透過新嘅實驗得到驗證。物理學理論同數學定理嘅區別喺，數學適用性嘅評估唔係根據任何實驗結果去決定。所以，物理學理論同數學理論入面，「理論」呢個字喺數學同物理學入面有唔同嘅意思。

參考
--

1. ↑  van Dongen, Jeroen (2009-11-01). "On the Role of the Michelson–Morley Experiment: Einstein in Chicago". *Archive for History of Exact Sciences* (英文). **63** (6): 655–663. doi:10.1007/s00407-009-0050-5. ISSN 1432-0657.
2. ↑  "The Nobel Prize in Physics 1921". *NobelPrize.org* (美國英文). 喺2023-03-03搵到.

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
閑院宮載仁親王
**閑院宮載仁親王**（日文：かんいんのみや ことひとしんのう，1865年11月10號—1945年5月20號），係閑院宮第六代當主，邦家親王第十六個仔、孝仁親王契仔，同時係陸軍軍人，最高官位係陸軍元帥大將大勳位功一級。佢係親王宣下嘅日本皇室成員之中最長命個嗰。

經歷
--

### 早年

1865年，載仁親王響山城國出世，老豆係邦家親王，阿媽係女房伊丹吉子，個時佢叫**易宮**。

1868年，佢出家到真言宗醍醐派總本山三寶院，之後受到明治維新嘅影響，響三年之後返嚟皇室。第二年閑院宮第五代當主愛仁親王早死，冇仔女，呢個時候易宮巧遇孝仁親王妃吉子，所以孝仁親王同埋吉子就認咗易宮做佢契仔。

載仁親王同老婆智惠子
1877年，佢就讀陸軍士官學校，第二年就親王宣下，成為明治天皇猶子，改名叫**載仁**。1883年，佢到法國留學，先後就讀聖西爾軍校、聖西爾騎兵學校同埋聖西爾陸軍大學，1891年返日本當兵。同年12月，佢同前首相三條實美個女智惠子結婚。

### 軍人生涯

響中日戰爭入面，載仁冒住畀人用槍射死嘅風險，成功完成任務，得到上頭嘅讀賞，所以佢響1901年升為陸軍少將，同時就做騎兵第2旅團長。之後佢又參加日俄戰爭，其中本身日本打輸咗，想走，而載仁親王叫日軍改用機關槍再打過，俄方響未準備好嘅情況底下好快就輸咗呢場仗，結果日軍反敗為勝。1912年升做大將。

1919年，佢畀人納入元帥府，銜頭升做陸軍元帥大將，係日本歷嚟最後生嘅陸軍元帥大將。1921年，佢陪住皇太子裕仁親王到歐洲旅行。1923年，響小田原嘅閑院宮宮邸因為關東大地震而冇咗，好彩最後戴仁就走得返出嚟，佢冇事，不過佢嘅四女寬子女王就因為走唔切而死咗。

1931年，戴仁出任參謀總長。

| * 睇
* 傾
* 改
日本元帥 |
| --- |
| 大元帥（又叫陸軍大元帥） | 明治天皇 - 大正天皇 - 昭和天皇 |  |
| 陸軍元帥 | 西鄉隆盛 |
| 陸軍元帥大將 | 山縣有朋 - 大山巖 - 小松宮彰仁親王 - 野津道貫 - 奧保鞏 - 伏見宮貞愛親王 - 閑院宮載仁親王 - 久邇宮邦彥王 - 梨本宮守正王 - 長谷川好道 - 川村景明 - 寺內正毅 - 寺內壽一 - 上原勇作 - 武藤信義 - 杉山元 - 畑田六 |
| 海軍元帥大將 | 有栖川宮威仁親王 - 東伏見宮依仁親王 - 伏見宮博恭王 - 山本五十六 - 西鄉從道 - 伊東祐亨 - 東鄉平八郎 - 井上良馨 - 古賀鋒一 - 伊集院五郎 - 永野修身 - 島村速雄 - 加藤友三郎 |

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
**間上連續函數**（Continuous Function on Intervals）係數學分析入面嘅基礎。屬於連續函數嘅性質，而主要討論嘅係一個間距上面嘅函數嘅連續性。

綁定性
---

一個函數{\displaystyle f}係叫做喺{\displaystyle A}上面被綁定（Bounded on {\displaystyle A}）即係符合以下條件：

有一個常數{\displaystyle M>0}，使到所有嘅{\displaystyle \forall x\in A}符合{\displaystyle |f(x)|\leq M}。

綁定性喺數列極限、函數極限都出現過。

如果有一點{\displaystyle x\_{M}}係使到{\displaystyle |f(x\_{M})|>M}，咁樣{\displaystyle f}喺{\displaystyle A}上面係未被綁定（unbounded on {\displaystyle A}）。

間上綁定定理
------

假設{\displaystyle I:=[a,b]}係一個關閉而綁定嘅間距，{\displaystyle f}喺{\displaystyle I}上面係連續嘅。咁{\displaystyle f}就會喺{\displaystyle I}上面被綁定。

**證明：**

假設{\displaystyle f}係{\displaystyle I}上面係唔被綁定。即係畀任何一個{\displaystyle n\in \mathbb {N} }，咁就一定會有一個{\displaystyle x\_{n}\in I}符合{\displaystyle |f(x\_{n})|>n}。

因為{\displaystyle I}係被綁定，所以數列{\displaystyle X:=(x\_{n})}都會係被綁定。

利用保西奴-華實斯定理，得知會有一個{\displaystyle X}嘅子數列{\displaystyle (x\_{n\_{k}})}係趨向一點{\displaystyle x}。

因為{\displaystyle I}係關閉而綁定，而{\displaystyle (x\_{n\_{k}})}又係喺{\displaystyle I}入面，所以{\displaystyle x\in I}。

因為{\displaystyle f}係喺{\displaystyle I}上面連續，所以{\displaystyle f}都係喺{\displaystyle x}點上面連續，即係話{\displaystyle f(x\_{n\_{k}})}係趨向{\displaystyle f(x)}。（利用連續數列要求）

因為數列{\displaystyle f(x\_{n\_{k}})}係趨向一點，所以{\displaystyle f(x\_{n\_{k}})}係被綁定，但係假設咗{\displaystyle |f(x\_{n\_{k}})|>n\_{k}\geq r,r\in \mathbb {N} }。（矛盾）

間上綁定定理需要嘅條件係有三個：「關閉間距、綁定間距、間上連續」。三者缺一不可。

如果間距係無被綁定，咁{\displaystyle f(x):=x,\forall x}喺{\displaystyle A:=[0,\infty )}呢個間上面係連續，但唔係被綁定。

如果間距係無關起，咁{\displaystyle f(x):=\displaystyle {\frac {1}{x}}}喺{\displaystyle A:=(0,1]}呢個間上面係連續，但係唔係被綁定。

考慮{\displaystyle f(x):={\begin{cases}{\frac {1}{x}}\quad {\text{for }}x\in (0,1]\\1\quad {\text{for }}x=0\end{cases}}}係{\displaystyle A:=[0,1]}呢個間距，咁佢係唔連續，同時佢都會引到佢喺{\displaystyle C}度都係唔被綁定。

睇埋
--

* 極限
* 連續函數
* 函數組合嘅連續性
* 函數最高點與最低點
* 保西奴中間點定理
* 統一連續

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |

| * 睇
* 傾
* 改
數學分析 |
| --- |
| 實數分析 | 
* 實數性質、間距
* 數列及極限、子數列、增減數列、保西奴-華實斯定理
* 函數
	+ 極限
	+ 連續性
	+ 統一性
* 積分
* 微分
* 函數串列
* 無限串列

 |
| 虛數分析 | 
* 虛數

 |
**李名覺**（英文：Ming Cho Lee，1930年10月3號—2020年10月23號）係一位美國華人設計師、舞台設計師同建築師，佢曾經擔任過美國耶魯大學舞台設計系主任。

生平
--

1930年喺上海出世，祖籍浙江寧波北侖小港。1949年高中輟學後，10月時搬到加州，一開始喺洛杉磯嘅西方學院（Occidental College）做藝術學生（係全校900人之中3位華人之一），嗰時佢開始發展對舞台同戲劇嘅興趣。喺洛杉磯加州大學（UCLA）畢業一年後搬到紐約工作，曾經師事美國一流嘅舞臺設計大師Jo Mielziner。佢嘅第一個舞台設計作品係1962年百老匯嘅The Moon Besieged。

1970年佢嘅舞台設計作品Billy第一次被百老匯聲譽最高嘅東尼獎提名，1983年，佢以Patrick Meyer編劇嘅K2舞台設計獲得東尼獎。此後佢長居紐約，並陸續贏得相當多大獎。包括美國總統傑出貢獻獎、2002年嘅美國國家藝術及人文獎（National Medal of Arts）等。喺美國僅有4位亞洲人獲得國家級藝術類獎章，其中包括李名覺同大提琴演奏家馬友友。李名覺嘅夫人係英國人Elizabeth Rapport（Betsy Lee），有三個仔汝安、汝瑛、汝名。

2013年東尼獎宣佈頒終身成就獎畀三位得獎人，李名覺為其中一位。

李名覺嘅舞台設計作品內容包括有相當多百老匯，芭蕾舞同古典及現代劇，如奧塞羅、馬克白、等待戈多、玻璃動物園、喜福會以及雲門舞集嘅紅樓夢九歌家族合唱等。

李名覺2020年10月23號喺紐約曼克頓病世，終年90歲。

家庭
--

阿爸李祖法係1919年耶魯大學的畢業生，阿媽係民國名媛唐瑛，舅父係1918年嘅耶魯大學畢業生。

個人榮譽
----

* 香港演藝學院榮譽院士（1995年）

攷
-

1. ↑  〈李名覺　Ming-cho LEE　1995 榮譽院士〉 (繁體中文). 香港演藝學院.`{{cite web}}`: CS1 maint: url-status (link)

連出去
---

* 2002 Medal of Arts Recipients 有李名覺和美國第一夫人的合影
* 李名覺的成名作：莎士比亞節中的舞台設計作品
**閔恩澤**（1924年2月4號—2016年3月7號），原籍浙江吳興（今湖州），生於四川省成都。係石油化工催化劑專家。1946年於國立中央大學（南京大學）工學院化學工程系（今南京工業大學）畢業。1951年獲美國俄亥俄州立大學博士學位。中國石油化工股份有限公司石油化工科學研究院學術委員會主任、高級工程師。1980年當選為中國科學院學部委員（院士），1993年當選第三世界科學院院士，1994年當選中國工程院院士。2007年9月18號榮獲首屆中國催化成就獎張大煜獎，2007年度國家最高科學技術獎獲得者。感動中國2007年度人物之一。

1960年代主持開發咗製造磷酸硅藻土疊合催化劑嘅混捏—浸漬新流程，通過中型試驗提出咗鉑重整催化劑嘅設計基礎，成功研製航空汽油生產急需嘅小球矽鋁催化劑，成功主持開發微球矽鋁裂化催化劑。1970年代，又指導生產咗新一代催化劑。1980年代起，開展咗非晶態合金、負載型雜多酸等新催化材料同磁穩定床、懸浮催化蒸餾等新反應工程嘅導向性基礎研究，成果已推向工業化，2005年「非晶態合金催化劑同磁穩定床反應工藝嘅創新與集成」獲國家技術發明獎一等獎。近年嚟，進入綠色化學嘅研究領域，策劃指導開發成功化纖單體己內酰胺生產嘅成套綠色技術同生物柴油製造新技術。代表作有《工業催化之路嘅求索》以及《綠色石化技術嘅科學與工程基礎》等。

2016年3月7號上晝5點05分喺北京逝世，終年93歲。

佢夫人係中國科學院院士、石油化學家陸婉珍。陸婉珍喺2015年11月17號凌晨2點因病喺北京逝世。

註
-

1. ↑  〈国家最高科学技术奖获得者、两院院士闵恩泽逝世，享年93岁〉. 澎湃新聞. 喺2016-03-07搵到.
2. ↑  〈我国炼油催化应用科学奠基者闵恩泽院士逝世〉. 中國科學院. 2016年3月8號. 喺2016年3月8號搵到.

連出去
---

* 閔恩澤
* 人物百科

| * 睇
* 傾
* 改
國家最高科學技術獎得主 |
| --- |
| 

|  |  |  |  |  |  |
| --- | --- | --- | --- | --- | --- |
|     | 
2000年 吳文俊、袁隆平2005年 葉篤正、吳孟超2010年 師昌緒、王振義2015年 *從　缺*2020年 顧誦芬、王大中
 | 
2001年 王　選、黃　昆2006年 李振聲2011年 謝家麟、吳良鏞2016年 趙忠賢、屠呦呦
 | 
2002年 金怡濂2007年 閔恩澤、吳征鎰2012年 鄭哲敏、王小謨2017年 王澤山、侯雲德
 | 
2003年 劉東生、王永志2008年 王忠誠、徐光憲2013年 張存浩、程開甲2018年 劉永坦、錢七虎
 | 
2004年 *從　缺*2009年 谷超豪、孫家棟2014年 于　敏2019年 黃旭華、曾慶存
 |

 |



|  |  |
| --- | --- |
| 權威控制 | 
* WorldCat
* VIAF: 258930418
* LCCN: no2012088460
* ISNI: 0000 0003 7997 1055

 |
世界時間，協調世界時間，兩者間差異
**閏秒**，校正時間措施，校正原子鐘時間，同天文觀測一致。西曆，六月三十號尾，十二月卅一號尾，都有機會加一秒，減一秒。人紀時本來就以天文現象定義，自有原子鐘之後，由於佢好準確，就用原子鐘計算時間。然而天文現象並非平均而行，天體運行受好多因素影響，地球自轉會輕微減慢，大地震改變地球重心，咁就同原子鐘計算有輕微之差，個差年年唔同，半年會公佈一次要否校正。為咗實際生活所用時間，同天文現象相合，有必要校正一下。至今都只有加一秒嘅情況，未曾遇上減一秒。

現時一般人所用，都基於協調世界時間，以原子鐘計算，同天文定義嘅世界時間有啲唔同。閏秒用來較正協調世界時間。若果加一秒，廿三點五十九分五十九秒之後，就到廿三點五十九分**六十秒**，先至到下一日〇點〇分〇秒。減一秒就無咗廿三點五十九分五十九秒，廿三點五十九分五十八秒之後，直跳下一日〇點〇分〇秒。

不過電腦時代，程式一般都無理會閏秒，唔為意會搞到計算出錯，有時後果會好嚴重。尤其東亞地方，閏秒嗰刻喺日間工作時間，股市、航行等，都有影響。六十秒嘅寫法，亦唔係所有標準都過到。實際有啲方法，如遇加一秒，就將系統時間相對減慢，分擔多咗嘅一秒。閏秒不能預測，故此寫唔能寫死，只能隨公佈防範出錯。故此，有人提議取消閏秒，另立方法。然而各國意見分歧，畢竟要顧及天文校正，二〇一五年決定保留，直至二〇二三年再議。

電腦唔一定只限於協調世界時間，可以改用全球定位系統時間，用萬國原子時間，甚至可以直用世界時間，咁就可以避過閏秒問題。

文
-

閏秒繙自英文**Leap second**。
春仁王
**閑院宮春仁王**（日文：かんいんのみや はるひとおう*Kan'in-no-miya Haruhito*，1902年8月3號—1988年6月18號），係載仁親王二仔，閑院宮最後一任當主。佢同時係一個陸軍軍人，最高階級係大勲位陸軍少將。

佢繼承當主一位之後，唔似老豆載仁咁係「親王」，佢只係「王」，但係有唔少人成日叫錯佢做「**閑院宮春仁親王**」。

經歷
--

### 早年

響1902年，春仁出世，老豆係閑院宮載仁親王，大佬係篤仁王。

原先春仁係入讀學習院初等科，但就因為身體有問題而長期唔返學，之後佢轉校去神奈川縣立小田原中學校（即依家嘅神奈川縣立小田原高等學校）。

響1921年神奈川縣立小田原中學校畢業，1922年獲封為貴族院議員，同年升讀陸軍士官學校。

### 軍人生涯

當時仲讀緊陸軍士官學校嘅春仁王
響1924年七月畢業於陸軍士官學校，同年十月升上陸軍騎兵少尉，畀人派去近衛騎兵連隊。

佢先後做過北支那方面軍參謀同埋陸軍大學校教官，響1941年升上總力戰研究所聽講生，響1942年轉去做戰車第5連隊長。響1945年，佢升做戰車第4師團司令部付，同年五月老豆死咗，佢繼承咗閑院宮，同年六月升上做陸軍少將。

### 戰後

1945年11月，東久邇宮稔彥王宣佈日本戰敗負上責任之後，同月春仁王聯同賀陽宮恆憲王宣佈將會放棄皇族身分。

1947年，春仁王畀駐日盟軍總司令部正式下令撤消皇族身份，因而改名叫**閑院春仁**。

響1951年，細妹華子女王宣佈同華頂博信侯爵離婚，係日本皇室第一個離婚嘅人，呢件事引起好大騒動，同時令春仁深受影響。響1957年，老婆直子寫嘅日記曝光，日記透露春仁其實係個基佬，佢根本都唔鍾意直子，仲背住直子同其他男人發生關係。響1958年，春仁改名叫**閑院純仁**。響1966年，佢同老婆直子正式離婚。同直子離婚之後，佢一直都冇再娶老婆（可能暗地裏有個同性伴侶）。

響1967年，佢創辦春日興業，同時兼任社長。

響1988年，純仁因為大腸癌而死亡，終年八十六歲。佢死咗之後，有超過二百年歷史嘅閑院宮絕家。

攷
-

1. ↑  〈工事現場のご紹介〉. *www.kkr.mlit.go.jp*. 喺2020-06-30搵到.
2. 1 2 3  〈神奈川県立小田原高等学校 同窓会（樫友会） | 同窓会について : 小田高と同窓会のあゆみ(1)明治33〜昭和63年〉. *web.archive.org*. 2015-09-02. 歸檔時間2015-09-02. 喺2020-06-30搵到.`{{cite web}}`: CS1 maint: bot: original URL status unknown (link)
3. 1 2 3 4  〈閑院宮春仁王 - ユニオンペディア〉. *ja.unionpedia.org* (日文). 喺2020-06-30搵到.
4. 1 2 3  佐藤朝泰 (1987年). 《門閥―旧華族階層の復権》. 立風書房.
5. 1 2 3  レムデシビル. 〈仰陽記〉. *muchasgracias908.blog.fc2.com*. 喺2020-06-30搵到.

|
|  |
| 上一任**閑院宮載仁親王** | **閑院宮當主**1945年 - 1947年 | 下一任**（皇籍脫離）** |
| 上一任**（新起）** | **閑院家當主**1947年 - 1988年 | 下一任**（絕家）** |
馮貝林
**埃米爾 阿道夫 馮 貝林**（Emil Adolf von Behring，1854年3月15號—1917年3月31號）係德國醫學家、細菌學家、血清學家。佢因為研究白喉嘅血清療法喺1901年得到諾貝爾生理學或醫學獎。

貝林喺普魯士王國西普魯士羅森堡縣嘅漢斯朵夫村（今屬波蘭）出世，喺屋企個十二兄弟姊妹中排行第五。阿爸係貧窮嘅鄉村教師。佢自細成績優秀，攞到唔同嘅獎學金而得以中學畢業。之後佢因為冇辦法繼續攞到獎學金去讀醫，決定從軍，一路做軍醫學生一路當兵，所以攞到錢。

1874年10月2號貝林入咗柏林嘅威廉皇帝軍醫學院，1878年獲得博士學位，1889年俾羅拔科赫邀請入咗柏林傳染病研究所，1890年喺呢度奠定咗血清療法嘅基礎。佢同北里柴三郎合作發現咗破傷風抗毒素。佢由1891年開始喺保羅埃利赫嘅幫助下研究白喉嘅抗毒素。佢嘅成果最終征服咗呢種當時往往致命嘅疾病。

由1892年開始，普魯士文化部嘗試同貝林揾一個大學教授嘅位，咁令佢做嘢有更大嘅自由，可以同自己揾研究經費。1894年至95年嘅冬季學期，貝林獲邀擔任哈雷大學衛生特聘教授。

1895年貝林得到馬爾堡大學衛生研究所嘅教授埋同領導職務。1904年貝林工廠（今日德靈公司嘅前身之一）喺呢度建立。1917年佢喺馬爾堡死於肺炎。
**氹仔客運碼頭**（葡萄牙文：**Terminal Marítimo de Passageiros da Taipa**，英文：**Taipa Ferry Terminal**），又叫「北安碼頭」同「氹仔碼頭」，係澳門一個喺氹仔北安填海區近澳門國際機場嘅客運碼頭。碼頭提供往來澳門至香港、珠海、深圳、東莞客輪服務。

歷史
--

氹仔臨時客運碼頭已停止運作
永久客運碼頭啟用前，呢個叫氹仔臨時客運碼頭，喺2007年10月16號啟用。為咗分流外港客運碼頭，碼頭擴大變成永久客運碼頭。2017年5月18號舉行開幕儀式，由行政長官崔世安同運輸工務司司長羅立文等主持，同年6月1號正式投入運作，臨時客運碼頭亦喺同日凌晨停止運作。

### 跨境渡輪

金光飛航

* 氹仔客運碼頭 ↔ 香港上環（港澳客輪碼頭）
* 氹仔客運碼頭 ↔ 香港九龍尖沙咀（中國客運碼頭）

噴射飛航

* 氹仔客運碼頭 ↔ 香港上環（港澳客輪碼頭）
* 氹仔客運碼頭 ↔ 香港九龍尖沙咀（中國客運碼頭）

* 氹仔客運碼頭 ↔ 香港屯門（屯門碼頭）
* 氹仔客運碼頭 ↔ 深圳蛇口（蛇口郵輪中心）（由招商迅隆船務承運）

粵通船務

* 氹仔客運碼頭 ↔ 深圳蛇口（蛇口郵輪中心）
* 氹仔客運碼頭 ↔ 珠海九洲港（2021年3月1號起啟航）
* 氹仔客運碼頭 ↔ 深圳機場（福永碼頭）
* 氹仔客運碼頭 ↔ 虎門港

依家往返香港航線受武漢肺炎影響停航。

交通
--

### 澳門輕軌

輕軌氹仔碼頭站A出口
* 氹仔線氹仔碼頭站

### 巴士

* 26
* 36
* 51A
* AP1
* MT1
* MT4
* N2

### 發財車

喺地面層嘅旅遊巴停泊區
受武漢肺炎疫情影響，所有發財巴服務由2020年2月7號開始暫停運作，直至另行通知。

#### 澳門半島

* 葡京
* 新葡京
* 澳門永利
* 美高梅
* 星際酒店
* 澳門金沙
* 英皇娛樂酒店

#### 路氹城

* 澳門銀河
* 澳門百老匯
* 威尼斯人
* 澳門四季酒店
* 新濠影滙
* 新濠天地
* 澳門倫敦人

#### 口岸

* 港珠澳大橋珠澳口岸人工島（綜合渡假村接駁線）

### 停車場

碼頭設有兩層地下停車場
停車場喺氹仔客運碼頭地庫，有兩層，設有4個出入口，其中入口分別喺地面入境層同一樓離境層；另外兩個出口都喺地面入境層。

睇埋
--

* 外港客運碼頭
* 香港上環港澳客輪碼頭
* 香港尖沙咀中國客運碼頭
* 香港屯門碼頭
* 噴射飛航
* 金光飛航
**氹仔嘉樂庇總督馬路巴士奪命交通意外**發生響2018年4月15號，意外搞到一個阿伯死咗，亦係嗰年澳門第四單致命嘅交通意外，重印證咗禁咗兼職車長返工都解決唔到巴士嚴重交通意外嘅問題。

背景
--

2018年4月15號朝早九點左右，氹仔嘉樂庇總督馬路中段嘅斑馬線，八十歲嘅阿伯行緊斑馬線，被一架新福利AP1大巴撞底，消防到場嗰陣阿伯個頭出血，意識模糊，送去山頂醫院搶救，之後中午宣佈搶救無效傷重死亡。

結果
--

### 交通警

2018年4月15號，治安警話，事發響朝早九點左右，姓王嘅八十歲阿伯響斑馬線過緊馬路，被巴士撞底，消防到場嗰陣阿伯個頭出血，意識模糊，送去山頂醫院搶救，之後宣佈搶救無效死咗。涉事司機經酒精檢測證實車長體內血液酒精含量係零，冇飲酒。

### 巴士公司

2018年4月15號，新福利巴士公司回應話經初步調查，車長揸AP1響氹仔嘉樂庇總督馬路站開車到斑馬線，掂到一個八十歲嘅阿伯搞到佢受傷，送到山頂醫院之後宣佈搶救無效死咗。涉事車長係全職車長，五十九歲，有揸廿七年大巴經驗，行駛呢條線有兩年半，最近響4月13號休假，每日工時係九個鐘頭廿七分（唔包攞車收車時間），通過酒精測試，最近一年冇發生交通意外，涉事車輛響3月完成車輛保養。重話會協助死者家屬處理善後事宜，配合相關部門調查呢件事故原因，同時持續加強各項安全管理措施，保障行車安全。

2018年4月16號，新福利巴士公司副總經理李啓見話，對再有巴士撞底行人嘅致命交通事故事件深表遺憾，亦會配合警方調查。事發嗰陣啱啱開工兩個鐘，而家已經停職，佢重話會儘快幫所以巴士加裝監測系統，同埋完善監控中心，實時監控巴士安全，亦會對車長駕駛安全評分。新福利響3月亦已經檢測巴士咗四千架次巴士。

### 交通事務局

2018年4月16號，交通事務局局長林衍新話，當局同三間巴士公司都高度重視巴士安全，今年截止4月1號，有三十六個巴士司機因為駕駛安全原因被炒，多過2017年嘅三十二位，兩年前已經要求巴士平均車速降到每個鐘五十公里，有啲地方重降到每個鐘三十公里。對巴士「衝紅燈」零容忍，而家巴士上面都有監察設備，如果發現巴士車長衝紅燈會即炒。未來簽訂嘅新合同亦構思引入對安全紀錄良好嘅巴士公司，可優先攞到新路線。對於有網上傳聞話當局將會削減部分繁忙時段路線嘅班次，嚟騰出預算畀個別巴士公司引入新嘅混合電動巴士，林衍新話，當局一直想方設法配合繁忙時段巴士出行，唔會資助某一間巴士公司，佢又話網上經常流傳不實言論，佢唔會再評論。

分析
--

### 車長不足被逼加班安全性下降

2018年4月11號，運輸工務司司長羅立文帶領佢轄下嘅部門局長以《澳門未來基建發展》為題到橫琴嘅澳門大學同大學青年交流互動。其間交通事務局局長林衍新話：『巴士車長人工平均兩萬六，重有間巴士公司有一個月出過五萬幾蚊添。』，之後羅立文話：『你再講多兩句佢哋唔去讀書去嗮做巴士司機。』，林衍新又回應：『歡迎嗱，我哋歡迎。』，突顯澳門巴士司機嚴重不足，繼之前俾利喇街同飛能便度街交界巴士奪命交通意外停咗三十幾個兼職車長之後，情況雪上加霜，局長希望講到巴士車長高人工來吸引大學生揸巴士解決人力不足問題，但係吸引唔到大學生揸巴士原因，係人工低、工時長嘅問題，有多個公眾響社交平台話大學生一出社會都喜歡投身紀律部隊，原因訓練嗰時薪俸點已經係二百二十點（即係底薪一萬八千七百蚊葡幣）；正式成為紀律部隊之後，起薪點就調升到二百六十點（即係底薪二萬二千一百蚊葡幣），都重未計其他津貼，同埋唔使加班，反觀車長三間巴士底薪都係大約一萬四千蚊左右（未計其他津貼），返工攞車同收工收車都係唔計工時，只有幾十蚊左右津貼，之後加埋其他津貼唔計班先有兩萬蚊左右，但係一撞車或者畀人投訴就會將津貼左扣右扣，再加上部分巴士公司連雙糧都冇，另一方面因為車長人手不足，要長期被逼加班犧牲瞓覺時間搞到行車唔安全先攞到補水錢先會去到局長話平均每位司機人工二萬六左右，但係紀律部隊就底薪唔加班就已經係二萬幾蚊，所以每年政府開考紀律部隊都有過千人申請，但係應徵做車長就冇幾多人。而同樣響2月香港九巴翻車事故後，九巴就將安全獎同服務表現獎津貼一齊納入做底薪一部分希望改善車長人工吸引人才。

### 炒兼職巴士司機解決唔到問題

2018年1月10號，新時代8號大巴撞死過斑馬線嘅行人，由於揸車嘅司機係兼職，所以搞到交局下令全部停嗮三間巴士公司兼職返工，導致司機唔夠問題雪上加霜，導致巴士公司強制要求全職加班補返空咗嘅班次，重引發埋兼職有事就禁兼職，噉全職有事就禁咩嘢嘅輿論，但係響呢事件同樣大巴響斑馬線撞死行人，但唔同係全職司機出事同唔同巴士公司，就冇上次噉大陣仗，有意見質疑政府偏袒某間巴士公司，但16號朝早召開嘅記者會度林衍新被記者問到有關問題就回應唔會偏袒某間巴士公司。

### 政府教育方式誤導斑馬線大嗮

2018年1月10號，新時代8號大巴撞死過斑馬線嘅行人，所以治安警響澳門各區放蛇企暗位觀察捉唔讓行人過斑馬線，2018年2月6號響林茂海邊大馬路一帶捉唔讓行人過斑馬線，之後行人過斑馬線都有車讓行，忽略咗過馬路要睇清楚來車速度，就直接行出馬路，導致慘劇發生。

睇埋
--

* 俾利喇街同飛能便度街交界巴士奪命交通意外

攷
-

1. 1 2 3  （繁體中文）巴士公司：涉事車長有27年駕駛經驗，力報，響2018年4月15號搵到。
2. ↑  （繁體中文）疑過斑馬線遭巴士撞倒，力報，響2018年4月15號搵到。
3. 1 2  （繁體中文）新福利將實時監控巴士安全，澳廣視，響2018年4月16號搵到。
4. ↑  （繁體中文）安全紀錄良好巴士公司或可優先取新路線，澳門日報，響2017年4月16號搵到。
5. ↑  （繁體中文）交局對巴士「衝紅燈」零容忍，力報，響2017年4月16號搵到。
6. ↑  （繁體中文）澳門大學與學生真情對話，澳門有線電視，響2018年4月11號搵到。
7. ↑  （繁體中文）殺人大巴，巴士討論區，響2018年4月16號搵到。
8. ↑  （繁體中文）【大埔翻巴士】消息指九巴擬加薪6.8% 減駕駛時數至10小時，蘋果日報，響2018年2月21號搵到。
9. ↑  （繁體中文）社會還有公平，公道嗎？，馬路討論區，響2018年4月15號搵到。
10. ↑  （繁體中文）當局嚴打車輛不讓行人先行，正報，響2018年2月7號搵到。
| **馬來西亞華人公會** |
| --- |
| 馬華黨徽 |
| 主席 | 魏家祥 |
| **成立** | 1949年2月27號 |
|
|
| **官方色彩** | 　 藍色　 黃色 |
| **總部** | 馬來西亞 馬來西亞  吉隆坡安邦路馬華大廈八樓1638th floor, Wisma MCA, Jalan Ampang, 50450 Wilayah Persekutuan Kuala Lumpur, Malaysia. |
| **意識形態** | 中華民族主義自由保守主義經濟自由主義道德規範 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |
| **網** | www.mca.org.my |

馬華公會黨旗
**馬來西亞華人公會**（馬來話：**Persatuan Cina Malaysia**；英文：**Malaysian Chinese Association**），簡稱**馬華**、**馬華公會**（**MCA**），喺1949年2月27號成立，馬來西亞成立之前叫**馬來亞華人公會**，係一個代表馬來西亞嘅華人嘅種族政黨。因為呢個黨所有黨員都係馬來西亞華人同華人血統嘅馬拉人組成。截至2012年8月31號，馬華公會喺全國共有111萬5千167名黨員。

由於馬華公會嘅政黨聯盟國民陣線長期畀巫統主導，政策亦都向馬來人傾斜，馬華所代表嘅華人階層漸漸走向反對派陣營，甚至成為反對勢力嘅中流砥柱。同樣以華人做主力嘅民主行動黨逐步取代咗馬華公會代表華人嘅地位，所以馬華公會近十年勢力日薄西山。

馬華公會喺2013年第13屆馬來西亞下議院選舉中遭遇重挫，喺國會議席選舉中派出三十幾人參選，只得7席當選。

到咗2018年第14屆馬來西亞下議院選舉，馬華公會議席數目跌到得2席。

歷任總會長
-----

1. 陳禎祿（1949年2月至1958年3月）
2. 林蒼佑（1958年3月至1959年7月）
3. 陳修信（1961年11月至1974年4月）
4. 李三春（1974年4月至1983年3月）
5. 陳群川（1985年11月至1986年9月）
6. 林良實（1986年9月至2003年5月）
7. 黃家定（2003年5月至2008年11月）
8. 翁詩傑（2008年11月至2010年3月）
9. 蔡細歷（2010年3月至2013年12月）
10. 廖中萊（2013年12月至2018年9月）
11. 魏家祥（2018年11月至今）

參攷
--

1. ↑  〈創黨緣起〉. 馬華公會. 原著喺2009年5月15號歸檔.
2. ↑  〈清新雋永：馬國華人票源走向〉. 太陽報. 喺2013-05-10搵到.

出面網頁
----

* 馬來西亞華人公會官方網頁
**梁建民**（1933年—2008年11月6號），人稱「**第一**」，係前香港馬評人。

生平
--

梁建民為幾份香港報紙，包括《新報》、《天天日報》等做過馬經版主編同作家，曾經出版過《第一馬經》同《賽馬勝經》。

由1970年代起，佢同馬評人董驃喺亞洲電視主持賽馬節目，佢嘅肉緊而又獨特嘅評述風格，深入民心。2006年2月董驃病死，佢係喪禮中八個扶靈人士其中一個。

梁氏亦曾經為香港賽馬會做過沿途走位嘅評述員，又曾經做過香港評馬同業協進會執委，係該會嘅創會會員。

1991年加入澳門賽馬會，做咗主席嘅特別助手，之後喺1997年獲委任做執行董事，並喺2000年得到董事局委任，做咗澳門賽馬會行政總裁，並且喺澳門定居。

2006年9月，佢突然中風暈咗，經過當地醫院睇過之後就由直升機送返香港醫治，發現患上腦癌。2007年，因為健康理由辭咗行政總裁職務，轉做董事局特別顧問。

2008年11月6號，喺沙田仁安醫院因病死亡，當時75歲。

參考
--

1. ↑  「第一先生」中風送港醫治
2. ↑  前馬評人梁建民病逝[*失咗效嘅鏈*]
3. ↑  〈資深評馬人梁建民辭世 澳門馬會將舉行默哀活動\_新聞頁\_北美新浪網〉. 原著喺2020-03-27歸檔. 喺2018-12-22搵到.

出面網頁
----

* 香港賽馬會《經典20》1983年同德、快樂八十賽事片段（梁建民評述）
* 圖片專輯-澳港盃賽後晚宴-賽馬新聞-賽馬資訊-香港賽馬會
|  |
| --- |
| **汀九橋相關資料** |
| 汀九橋 |
| 隸屬幹線 | 3號幹線 |
| 路段總長度 | 0.77公里 |
| 所在地區 | 香港新界西 |
| 起點 | 荃灣區汀九麗都灣以東 |
| 終點 | 葵青區青衣西北 |
| 通車日期 | 1998年5月6號 |
| 收費 | 免費 |
|

**汀九橋**位於香港新界，係全球最長嘅三塔式斜拉索橋。大橋屬於3號幹線，跨越藍巴勒海峽，將汀九同青衣連埋。橋面係三線雙程分隔快速公路。車速限制每小時80公里。

經過38個月嘅施工，汀九橋於1998年5月6號下晝正式啟用。由於佢同大欖隧道落成通車嘅日子同新起嘅香港國際機場啟用日子接近，而大橋嘅興建，除咗舒緩新界西北嘅交通負荷外，更方便往來機場以及新界西北同深圳，有人稱之為「第11項機場核心工程」。

大橋嘅兩個主跨，分別長448米及475米，連引道全長1875米。支撐住汀九橋嘅三支單柱橋塔，分別座落喺藍巴勒海峽嘅一個人工島、汀九岬同青衣島西北岸，分別高194米、167米及162米。重量方面，結構鋼重8900公噸，混凝土重量29000立方米。大橋嘅設計，可承受每秒達95米（時速342千米）嘅風速。

汀九橋令來自新界西北部嘅車，能夠方便快捷咁到達青嶼幹線嘅青馬大橋同汲水門大橋，通去大嶼山同香港國際機場，同時亦分流新界西北來往荃灣、葵青、九龍及港島中上環商業區嘅車流。

香港嘅的士司機同電台交通情況報告節目大多都叫呢條橋做「**新汀九橋**」，以免同屯門公路一條同樣稱為汀九橋嘅高架橋混淆。

大橋資料
----

汀九橋連接汀九（圖左）同青衣
由荃灣西遠眺汀九橋
* 主跨：448米 + 475米
* 總長：1177米
* 最高橋塔高度：195米
* 淨高橋底通航：60米
* 設計及建造期：44個月

### 橋身

* 設計同一般嘅斜拉橋有好大分別
* 橋塔採用單支柱形式，而唔係典型嘅A形或H形
* 因單支柱橋塔穩定性較低，所以設計師响橋塔上加多一對橫樑，再用拉索將橋塔頂部同下面部份連接，以加強佢嘅穩定性

拉索
--

* 橋身由384條拉索承托
* 拉索由鋼束組成，數目由17條至58條不等，每根鋼束直徑為15.7毫米，由7條鍍鋅鋼絲結合而成。基本上，拉索嘅斜度愈大，鋼束嘅數目就愈多。
* 拉索外面有一個白色嘅保護外殼。

出面網頁
----

|  |  |
| --- | --- |
|  | 維基同享有多媒體嘅嘢：**Ting Kau Bridge** |

* 仲夏遠眺汀九橋的日落與夜幕縮時

| * 睇
* 傾
* 改
3號幹線 |
| --- |
| 3號幹線 | 
* 西區海底隧道
* 西九龍公路
* 青葵公路（包埋長青橋）
* 長青隧道
* 長青公路
* 青衣西北交匯處
* 青朗公路（包埋汀九橋同大欖隧道）

 | 3號幹線 |
座標: 23°07′03″N 113°19′17″E﻿ / ﻿23.1175°N 113.3215°E﻿ / 23.1175; 113.3215

廣東省博物館，2017年
**廣東省博物館**（英文：Guangdong Provincial Museum）係廣東廣州嘅省級綜合博物館，響珠江新城。

歷史
--

### 文明路舊館

廣東省博物館第一棟大樓，已拆除
廣東省博物館第二棟大樓，已撥俾廣東省立中山圖書館
1957年7月19號，廣東省博物館籌備委員會成立，負責決定博物館選址同收集文物。籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置。原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東。南副樓喺1958年開始起，1959年上半年竣工。淨低主樓同北副樓因為冇錢一路都冇起。1980年代尾，拆除舊樓，起新嘅陳列大樓，1992年10月落成。

### 珠江新城館

珠江新城館入面嘅海洋館
2003年，廣東省政府決定投資8.8億人民幣，喺珠江新城起廣東省博物館新館。政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」。2004年12月12號開始起新館，2010年5月18號正式開放。

新大樓個款好似一個「寶盒」噉，主體建築四周圍都係草皮。入口附近嘅建築距離地面有23米，草皮鋪到上去。一入大樓就係一個面積有6000平方米嘅中央大廳，有38米咁高，用咗光棚來整，幾有嶺南嘅建築特色。博物館建築重用咗「剪力牆植入型混凝土巨型筒體-鋼架懸吊結構」，個展廳入面一條柱都冇。。

開放時間
----

博物館星期二至星期日期早9：00－下晝5：00開門，逢星期一休息（法定節假日同特殊情況除外），公眾需憑有效證件領取參觀飛先可以進入。

交通
--

### 地鐵

* 3號綫5號綫：珠江新城站
* APM：大劇院站

參考
--

1. ↑  曹騰騑. 〈談廣東貢院舊址與廣東省博物館籌建〉. 原著喺2016-12-21歸檔. 喺2012-07-17搵到.
2. ↑  〈广东省博物馆本馆概况〉. *www.gdmuseum.com*. 原著喺2018-07-12歸檔. 喺2018-06-30搵到.
3. 1 2  〈廣東省博物館新館設計〉. 《建築學報》. 2010年月. `{{cite journal}}`: `|access-date=` requires `|url=` (help); Check date values in: `|year=` (help)
4. ↑  〈國際博物館日 廣東省博物館新館免費開放〉. 《中國新聞網》. 2010-05-18. 喺2012-07-17搵到.

出面網頁
----

|  |  |
| --- | --- |
|  | 維基同享有多媒體嘅嘢：**Guangdong Museum** |

* 廣東省博物館嘅官方網站
* 廣東省博物館嘅新浪微博（需要註冊）
* 廣東省博物館嘅豆瓣小站
* 微信公眾號：guangdongmuseum
**梁智濱**（粵拼：loeng4 zi3 ban1；閩南話：**Niû-tì-pin**；1998年—）係中國大陸嘅建築師，廣東湛江吳川人。2017年3月開始參加全國選拔賽而入選中華人民共和國集訓隊而代表中華人民共和國隊參加世界技能大賽。

生平
--

梁智濱喺1998年喺廣東湛江吳川蘭石鎮蒲袍村出世，佢阿爸同阿媽都係成日做務農而令佢有好高動手能力。2014年9月放棄咗湛江嗰邊讀書而揀咗400幾公里以外嘅廣州，喺建築工程職業學校讀建築工程系。後嚟喺2015年下半年收到世界技能大賽啲料而報名參加大賽嘅砌築項目。

2017年10月14～19號，梁智濱喺阿聯酋阿布扎比舉辦嘅第44屆世界技能大賽攞咗冠軍，亦成為世界技能大賽從1947年開辦70年嚟，第一位中國大陸人士攞到冠軍頭銜嘅最高榮譽。

攷
-

1. 1 2  〈向世界展现中国"匠人匠心"〉. 《湛江晚報》. 2017-10-24.`{{cite news}}`: CS1 maint: url-status (link)
2. ↑  〈大国"工匠"广州制造 广州实现世赛金牌零的突破，奖牌数占全省总数的4成〉. 《广州市人力资源和社会保障局》. 中国广州政府. 2017-10-24.`{{cite web}}`: CS1 maint: url-status (link)
3. ↑  WorldSkills Abu Dhabi 2017 Results（睇「Bricklaying」呢行）
4. ↑  〈梁智滨夺得砌筑世界冠军〉. 《湖南日報》. 新浪. 2017-10-21.